text:
Government Institutions
Servisio di Impuesto ta responsabel pa implementashon di lei di impuesto, taksashon i kolekshon di impuesto, i tambe pa registrashon di kompanianan nobo. Despues di nan registrashon na Servisio di Impuesto, e kompanianan aki ta risibí un number di registrashon úniko pa metanan administrativo, e asina yamá “CRIB nummer”. Despues di esaki e kompania ta keda rekonosé komo tal pa Servisio di Impuesto i e ta suheto na pago di impuesto.
Banko di Seguro Sosial (SVB) ta un instituto gubernamental ku un entidat públiko den e ministerio di Salú, Medioambiente i Naturalesa. SVB ta responsabel pa ehekushon di diferente lei di seguridat sosial. Tur dunadó di trabou mester ta registrá na SVB pa por operá un negoshi. Pa por protehá diferente derecho di e trahadó, registrashon na SVB ta obligatorio.
Kámara di Komèrsio di Kòrsou ta representá interés general di e komunidat di komersiante di Kòrsou i alabes ta boga na su nòmber. Tambe e ta suministrá tur dokumento, informashon i servisio di apoyo komersial na kompanianan chikí i otro komersiante.
Lei ta rekerí ku tur kompania i entidat legal mester ta registrá na Kámara di Komèrsio di Kòrsou.
Ministerio di Desaroyo Ekonómiko tin komo meta pa duna direkshon na un desaroyo ekonómiko duradero pa Pais Kòrsou. Ku esaki e ministerio kier realisá un kalidat di bida haltu pa nos komunidat i aparte di esaki stimulá un posishon ekonómiko fuerte i produkshon kompetitivo di kalidat haltu. Ministerio di Desaroyo Ekonómiko lo kier realisá esaki pa medio di servisio optimal, traha na reforsá nos struktura ekonómiko pa asina mehora e klima di invershon i respondé efektivamente riba desaroyonan sosial i internashonal.
Organisashonnan afiliá
Fundashon Marshe a ser funda aña 1997 pa maneho di Marshe Rondo, Marshe di Otrobanda i Plasa Bieu. E marshenan aki ta ubiká den edifisionan i aki nan ta bende diferente produkto. Empresarionan den e marshe ta hur stènt, lokalnan i kushina pa nan por ofrese nan produkto.
For di 2018 Fundashon Marshe ta manehá e barkunan na Sha Capriles kade i stènt na Otrobanda i Punda tambe. E metanan ta:
1. Manehá marshenan den Punda ku Otrobanda.
2. Konektá empresarionan riba tereno di agrikultura i kultura, espesialmente empresarionan chikitu ku ta kreativo i inovativo.
3. Organisá e Marshe di BETH mensualmente
Curaçao Innovation & Technology Institute (CITI) ta un organisashon non-profit dirigí riba promoshon i implementashon di programanan inovativo, mas tantu pa kompanianan chikí i mediano, hobennan i start-ups. Su afan ta pa husa teknología i inovashon komo hermènt pa stimulá desaroyo sosial i ekonómiko na Kòrsou. Hasiendo esaki e ta konsentrá riba mehorashon di e posishon kompetitivo di Kòrsou den región.
Stichting Belasting AccountantsBureau (SBAB) ta un organisashon gubernamental non-profit den e ministerio di Finansas. SBAB ta traha pa mehorá compliance di impuesto di tur kompania ku ta suheto na pago di esaki. SBAB ta traha pa sòru pa tur kompania yena nan formulario di deklarashon di impuesto i paga esaki. Esaki ta e motibu pakiko SBAB ta ouditá kompanianan na Kòrsou.
Organisashonnan di interes (Pa kompanianan)
Asosiashon di Empresanan Chikí di Kòrsou (ADECK) ta un asosiashon pa instanshanan Micro, Chikí i Mediano (MSME). Fundá na 1993, ADECK ta e asosiashon MSME mas grandi den región. ADECK ta representá su miembronan dor di stimulá kolaborashon entre nan, fasilitando nan desaroyo i kresementu, kultivando relashonnan nashonal i internashonal i protehando interes di MSME di Kòrsou.
Vereniging Bedrijfsleven Curaçao (VBC) ta un asosiashon pa komunidat impresarial di Kòrsou. Meta di VBC ta pa protehá interes di komunidat impresarial di Kòrsou pa e kompanianan aki por ehersé nan funshon den komunidat dor di influenshá opinion públiko, maneho polítiko i legislashon ku ta relatá ku e sektor impresarial.


c: text/html

text: KRALENDIJK – Después di un temporada basta largu, oficina d turismo a bolbe inisia ku e programa tan gusta bou di nos bisitante nan, “Bonaire Ambassador Program”. Djabierne 4 di yuni ultimo, TCB a honra pareha Martin i Jennifer Turley prosedente di Merka. Nan ta visitando Bonaire pa 15 aña.E pareha tabata bishita Bonaire anualmente, pero debi na e pandemia di Corona Virus no por a hasi esaki. Nan tabata sumamente kontentu di por a regresa Bonaire bek después di kasi dos aña. E seremonia di rekonosementu a tuma luga na Captain Don’s Habitat, na unda Sra. Helen Mercera-Thodé, a hasi entrega di medaya i sertifikado na e pareha. Riba kombinashon di potret por apresia e pareha den kompania di Sra mercera-Thodé.

robotstxt: allowed

filter: keep


text:
ZEIST — Tin algun kara nobo den e kampamentu di entrenamentu di e selekshon Nashonal di Kòrsou ku ta kuminsá awe. Den e karanan aki tin e kiper estelar di Vitesse, Eloy Room. Segun informashonnan, Room a tuma e desishon definitivo pa forma parti di e selekshon di Kòrsou.
Tambe Patrick Kluivert a invitá na e kampamentu di entrenamentu e medio kampista di Sparta Jeremy de Nooijer. de Nooijer ta yu di èks-futbolista profeshonal Dennis de Nooijyer. Segun Jeremy di 23 aña di edat, su mama tin sanger Antiano p’esei e por hunga pa Kòrsou. “Mi mama ta mitar Antiano i mitar Etiopiano”, e medio kampista di Sparta a bisa.
E selekshon di Kòrsou lo hiba un kampamentu di entrenamentu di tres dia na Hulanda. E kampamentu aki ta kulminá djárason ku e partido di fogeo kontra Sürnam den e stadion di Almere City.
Den un nota ménos positivo, e selekshon di Kòrsou lo no por konta ku Charlton Vicento den e kampamentu aki. Vicento a leshoná den fin di siman tras di lomba. E gravedat di e leshon no ta konosí ainda, pero si e ekipo a anunsiá ku Charlton lo no hunga otro siman pa e ekipo. Tabata Charlton Vicento ku den e partido kontra Montserrat a drenta na di 82 minüt i despues empatá e partido na di 87 minüt, hinkando Kòrsou den e siguiente buèlta di eliminatorio pa Mundial 2018.


text:
Prome Minister Evelyn Wever-Croes Sintonisa na canalnan di televion y facebook di Gabinete Wever-Croes PROGRAMA SPECIAL ‘HENDE MUHE, E SER RESILIENTE’
Prome Minister Evelyn Wever-Croes
Sintonisa na canalnan di televion y facebook di Gabinete Wever-Croes
PROGRAMA SPECIAL ‘HENDE MUHE, E SER RESILIENTE’
Dialuna 8 di maart, nos ta celebra dia internacional di hende muhe. Nos como hende muhe a demostra di ta un ser resiliente den temponan dificil creando oportunidadnan pa temponan bon cu ta bin nos dilanti. E hende muhe tin e habilidad pa encurasha esnan cu ta depende di nos, nos yiunan, nos nietonan y di nos famia. Laga nos uza e habilidad aki pa ilumina e caminda pa mas y mas hende muhe pa asina nos crea un comunidad y futuro mas resiliente.
Gobierno di Aruba, riba e fecha aki, ta invita tur hende muhe na Aruba y comunidad en general pa sintonisa un programa special via nos canalnan di Television y pagina di Facebook di Gabinete Wever-Croes. E programa ta hiba como titulo, Hende Muhe, e ser resiliente. E crisis actual a pone nos resiliencia na prueba, pero sigur a resalta e forsa femenino. Y ta den e crisis aki, nos a conoce muhenan fuerte den nos comunidad cu a sobresali meimei di un pandemia mundial.
Den e programa nos lo scucha mas tocante di e trabounan grandi cu crisis team a eherce durante e pandemia. Nos lo haya consehonan di comerciantenan cu mester a bira creativo pa asina sigui brinda nan servicio na nos comunidad. Prome Minister lo conta di su maneho di e crisis di mas grandi di nos tempo. Minister di Finansa lo papia di e reto financiero cu un pandemia ta trece cu ne.
Un programa hopi bunita dedica na nos hende muhenan fuerte y resiliente. Gobierno di Aruba ta reconoce e progreso di hende muhe na Aruba den e ultimo añanan. Prome Minister Evelyn Wever-Croes ta desea tur hende muhe riba nos dushi Isla, un Feliz dia di Hende Muhe dialuna awo, 8 di maart.


text:
WILLEMSTAD — Djamars último 21 di Febrüari FTMK a start ku su promé torneo di tènis di mesa den Sala Rekreo Irene Moreno na Muizenberg. Tabata trata di e Torneo Donic ku tur aña bèk ta riba kalendario. Otro aña Donic aki na Kòrsou komo organisashon ta selebrá 30 aña loke su dirigente sr. Franklin Mathilda a informá na ora di entrega di premio.
E torneo ku ta un Men Single Event, e biaha aki tabatin 17 inskripshon i a ser hungá pa medio di un knock-out system. Tabatin diferente partido na hopi bon nivel kaminda a lucha tambe pa un posishon bo for di tempran riba e ranking ku ta determiná na final di aña e MVP.
Mester hasi menshon ku Jaysron Mathilda ku al final ta bira un di e 2 finalistanan a pasa den masha pèrta den 2 partido sigui. Tantu kontra Erwin Sophia komo Henny Metry e ta kai atras 2-0 pa bin bèk despues ganando e partidonan. Di otro banda Dimitri Leon tabata ganadó su partidonan den gran forma sin muchu doló di kabes.
Den final ku si tabata un partido di miho di 7 fanátikonan por a mira wega ku hopi rèli largu i por a disfrutá di nan. Jaysron a sali masha bon mes ku tremendo wega, kaminda Dimtiri no por a hasi mucho kayendo atras 3-0. Na e skore di 3-1 Jaysron por a kaba e wega, kaminda e tabatin bentaha di 10-8, pues ku un Match Point. Aki gasolin a kaba ku Jaysron, kaminda falta di sufisiente kondishon a hunga un ròl. Dimitri ta sa di gana e wega aki pa despues gana e siguiente 2 nan i bai ku e título. Skore final 4-3 ku parsialnan: 8-11, 8-11, 11-13, 11-7, 12-10, 11-5, 11-6.


text:
Awo cu e periodo di Pandemia ta tras di lomba y poco poco farandula ta normalisando, KIZZME ta bek cu un compa melodico titula ‘ONLY WITH YOU,’ cu e talentoso cantante QSHANS. Spesíficamente, e cantica sensual ta un ‘Compa Gouyad,’ cu elemento nan di zouk y ritmo combina, pues un perfecto cantica pa baila riba un tegel.
‘ONLY WITH YOU’ a keda skirbi y composita pa QSHANS, Mr. Ray Bass y AJ GRAND, kende tambe a aregla e piesa. Qshans : E ultimo añanan tras di lomba, Qshans a traha duro riba su carera artistico, posishonando su mes como un vocalista di peso den e genero di Ritmo combina na Hulanda.
Manera ta conoci, e la milita den front di Cache Deluxe and Cache Royale pa varios aña. Como solista, Qshans a sigui saca diferente single manera ‘No Trata Mi Asina’ cu Stanley Clementina, y ‘Mas Mi Drai’ hunto cu Ivanhoe Willems, tur dos na 2020. Entre 2016 pa 2019, Qshans a marca pouta ora e la realisa su soño y penetra den e mundo di teater na Hulanda cu su actuacion den ‘the Lion King’ como e suplente pa e rol di Banzai. Tambe Qshans a figura den ‘Mama Mia’ como Pepper y den ‘Sister Act’ como TJ, Pablo y Eddie Fritzinger na Oberhausen, Alemania, y últimamente e obra basa riba bida di e legendario Tina Turner.
Den e siman binidero Qshans lo ta na Corsou y Aruba pa algun presentacion exclusivo.
Plannan grandi na 2017, KIZZME a keda funda na Hulanda pa e basista y cantante Riendy Holder, miho conoci como Mr. Ray Bass, kende a uni forsa cu talentoso compositor y musico Andre ‘AJ GRAND.’
Pantophlet y Orville ‘OMD’ Mac Donald pa asina forma e nucleo musical di e banda. E banda afrocaribence ta conoci pa su abilidat distinto di crea un sonido unico unda ta mix Kizomba, Zouk, Compa, Semba y musica afrosentrico. Sobra integrantenan di KIZZME ta cantante Nilson Silva, Natalia Santos, Marise Barbosa Verela di Cabo Verde, y percucionista Kevin Leito di Corsou.
E colaboracion cu Qshans ta tipico e manera di colectivo con KIZZME ta funciona, unda su integrantenan ta traha tambe riba nan respectivo proyecto individual. Pa e piesa aki KIZZME tambe a traha cu dos musico di Martinique y Francia cu a yega di milita den Kassav.
For di cuminsamento di e aña aki, KIZZME a traha hopi riba nan estilo y producion musical y a ranca sali cu diferente composiciona propio nobo. KIZZME tin plannan grandi pa e aña aki, unda nan lo lansa diferente piesa den e lunanan benidero. Dia 11 di Juni benidero, KIZZME lo presenta ‘ONLY WITH YOU’ na e evento di baile SILENT KIZZ na Amsterdam, unda nan lo deleita entre otro e fiel bailado di kizomba y compa, cu ta gosando di un otro ola di popularidat. Ultimamente KIZZMo tin como meta pa uni tur hende via muziek afrocaribence, treciendo nan, hunto pesar di nos diferencia di idioma y cultural.


text:
Mientras ta sondea posibilidad a plazo largo
Oranjestad – 31 di augustus – Aruba Bank a tuma nota di un publicacion di Fundacion Ban Uni Man pa Cria nos Muchanan cu a informa nos comunidad cu no lo por yuda tur mucha cu nan desayuno diariamente.
Mirando cu nan tin mas necesidad cu antes pa ricibi fondonan pa sigui aporta na muchanan di scol, Aruba Bank no a pensa dos biaha y a haci un donacion pa por sigui yuda cria muchanan pa e lunanan cu ta bin.
Durante un bishita na nos sucursal na Camacuri, representante di fundacion Ban Uni Man pa Cria Nos Muchanan, Sr. John Fun a ricibi e donacion for di Aruba Bank.
Segun Sra. Sharon Fränkel, Managing Director, ta importante pa Fundacion Ban Uni Man pa Cria Nos Muchanan por keda percura pa desayuno di muchanan na skol ariba termino largo. Mientras ta sondea posibilidad pa yuda e fundacion a plazo largo e banco a haci un donacion di 20 mil florin pa por sigui draai e siguiente lunanan.
Aruba Bank ta encurasha otro instancianan pa contribui na e fundacion Ban Uni Man Pa Cria Nos Muchanan y haci nan aporte via cuenta na Aruba Bank #2516290190. Persona di contacto pa e fundacion ta: r.roos@hoharuba.com


text:
HATO – Dialuna merdia varios unidad di polis a bay EPB school situa na Hato, unda cu lo tawata tin un pelea hopi grandi.
Ariba un video cu a circula rond ariba Social Media, por a mira con un grupo di hoben a haya ta bon pa bati 1 hoben. Hopi golpi a cay y manera e 1 hoben a haya un chance e la cora pa su bida.
Manera semper ningun hende sa kiko a pasa y tampoco lo bisa autoridad tampoco despues.
Varios detencion a cay, entre nan 2 dama hoben. No oficial parse cu 5 detencion a cay.
Lo tawata tin tiramento di piedra y falta autoridad respet.
Dos transportwagen a presenta pa hiba e muchanan aki warda di polis, unda cu si ta bon lo mester yama nan mayornan y tambe polis papia seriamente cu nan.


text:
Departamento di Recurso Humano (DRH) ta informa cu debi na circumstancianan imprevisto, nan oficinanan lo ta cera awe 31 di maart 2021, como tambe mañan diahuebs 1 di april pa motibo di entiero di nos colega. DRH lo habri bek diamars 6 di april 2021 pa 9’or.Pa pregunta por manda e-mail na DRHinfo@drh.gov.aw
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Comunicado
Departamento Recurso Humano ta cera awe y mañan 1 di april 2021
31/03/202131/03/2021


text:
Awe mainta fiscal a pidi pa declara e dos acusadonan den caso bara di oro culpabel. Hues no a tuma un decision ainda. Rafael Zambrano, koerier y Juan Carlos Toro Rodriguez, logistica, ta e dos acusadonan. Ta acusa nan di falsificacion di documento y labamento di placa.
Falsificacion pa motibo cu no a entrega documentonan di Duana di Venezuela. Y falsificacion pa motibo cu riba e formulario di Duana di Aruba ta para cu e oro ta bini for di aki mes. Ministerio Publico ta haya cu mester a skirbi Venezuela en bes di Aruba, pues a esaki e ta conclui cu a falsifica y a laba placa door di saca bara di oro di Venezuela sin aprobacion di Banco Central.
Fiscal a pidi hues pa condena Zambrano na un castigo igual cu loke el a pasa den detencion preventivo caba. Di otro banda, a pidi hues un castigo di 12 luna di prizon di cual 6 luna ta condicional y 2 aña di prueba pa Toro Rodriguez. Esey kiermen cu no mester bay cera mas, pasobra normalmente ora castiga menos di un aña, no ta bay KIA mas.
Acusadonan y defensa a bisa cu nan tin 8 aña haciendo e procedura aki. Tambe cu despues di nan caso, a sigui cu e mesun procedura aki y Duana a tuma nan placa y a procesa e oro manera nad’un pasa. Si e tabata ilegal, dicon no a stop cu e negoshi aki anto?
Dia 14 di juli pa 10:00 am lo dicta sentencia.
Pa un relato mas amplio, lesa TREMPAN.


text:
SCHIPHOL – KLM a hasi un yamada na biaheronan ku ta yega Schiphol pa no biaha ku maleta. E yamada aki no ta konta pa pasaheronan ku ta biaha for di Aruba, Kòrsou, Boneiru i Sint Maarten via Amsterdam pa un otro destinashon.
Si e destinashon final ta Amsterdam òf ora pasaheronan ta bula di Amsterdam pa un otro destinashon, lo no tin problema segun e bosero di KLM.
Esun ku ta biaha awe ku solamente ekipahe di man, ta krea asina espasio pa manda e maletanan ku ayera a keda atras pa motibu di un desfunshonamente di e sistema di ekipahe di Schiphol.
Últimamente ekipahe ta un problema grandi na Schiphol, kaminda hopi maleta ta keda atras. E último periodo pasaheronan tabatin hopi molèster di retraso, kanselashon, ekipahe ku a pèrdè i tempunan largu di espera. Esaki ta e kaso tambe na otro aeropuertonan Oropeo.


text:
Un caso basta serio a tuma luga na stacion di gasolin na Boulevard, na momento cu un chauffeur a haci un maniobra incomprendibel, a subi y ranca un di e pompnan causando daño grandi na esaki.
Un peliger eminente ta locual esaki a pone riba tur cu tabata presente e momento ey na e stacion di gasolin. No solamente cliente pero tambe empleado cu mester a core pa asina evita lo peor.
Gasolin tabata core y por a causa un desgracia eybou.
Locual cu a sorprende tur hende ta e echo cu e chauffeur a sali di su vehiculo y bandona e sitio. El a baha na awa!
Mesora e personal di CITGO a drenta den accion, a cera e pomp afecta pa asina stop e fluho di gasolin cu tabata core afo y tambe a cera e area pa asina evita cu mas auto lo por yega cerca. A paralisa tur servicio mirando e seriedad di e situacion. Polis tambe a presenta pa asina tuma tur dato.
A menciona tambe cu un incidente asina aki no a yega di tuma luga nunca antes, esaki ta prome biaha cu ta ranca e mashin completo. A yega di sosode cu ta ranca e slang of dal den dje pero nunca cu un vehiculo ta ranc’e bay cu ne dje forma aki.
E suceso aki a tuma luga aproximadamente 3:45 pm y a mobilisa tur hende concerni pa asina atende cu e situacion cu tabata uno peligroso. E pomp afecta ta situa na e banda mas pazuid di e stacion di gasolin. Algun ora sigur lo tuma pa asina reestablece servicio na e stacion aki y sigura cu tur cos lo ta na ordo prome cu cuminsa laga cliente yega bek eynan.
Algun rato despues, personal di brandweer a presenta tambe na e sitio. A controla cu tur protocol di siguridad ta implementa pa asina nan por a move e vehiculo y transporte cu takelwagen pa warda di polis. A basha foam tanto riba e area como riba e vehiculonan envolvi como parti preventivo. Ademas di e pomp, tambe a registra daño na un otro vehiculo cu tabata para na e otro banda di e pomp.
Un buskeda a cuminsa pa e persona cu a ocasiona tur e desaster aki. A duna descripcion cu e persona masculino, pelon di haltura mediano y cu un uniform di un hotel den su man, ta asumi cu lo ta su uniform di trabou. El a bandona sitio direccion Paardenbaai te caminda cu nan por a mir’e.


text:
‘Ta lamenta cu e codigo orañe a wordo poni pa Aruba tambesinembargo e ta perfectamente comprendibel’
Hulanda a pone tur Pais di mundo riba codigo orañe, asinaPremier Evelyn Wever – Croes a wordo informa door di Secretario di Estado sr. Raymond Knops. Pa prome biahaHulanda a cambia su punto di salida ora ta pone codigo di color pa un Pais. Anteriormente tabata basa su mes riba e situacion epidemiologico den e Pais, cual den e caso aki no taasina.
Den e caso aki pa Aruba actualmente no tin motiboepidemiologico pa cambia pa codigo orañe pasobra na Aruba e situacion pa loke ta covid ta bastante bou di control. Sinembargo pa motibo cu aworaki Hulanda ta preocupa pa nansituacion interno, nan tin cu duna un mensahe cla na nancomunidad y pues ta compronde e decision aki, Premier Wever – Croes a enfatisa.
E mensahe ta cu nan no ta recomenda nan ciudadanonan pabiaha. Nan no ta prohibi e biahe, frontera no ta cera, pero si tahaci e codigo orañe. Esaki ta significa cu si un ciudadano Hulandes y/of nos studiantenan na Hulanda dicidi di biahatoch, e ta riba nan propio riesgo. Si algo pasa, Hulanda no taobliga pa busca esnan cu ta biaha bek y hopi biaha seguronantampoco ta cubri.
“Ta lamenta cu e codigo orañe a wordo poni pa Aruba tambe sinembargo e ta perfectamente comprendibel. E situacion na Hulanda ta hopi serio y den Corona ora cu tin situacion serio asina, bo tin cu duna un mensahe cla. Pues na Hulanda nan tapidiendo nan ciudadanonan pa no biaha, no bay cu vakantie y keda cas mas tanto cu ta posibel. Mescos cu Aruba a hacidurante cu nos tabatin cifranan halto.
Pa resumi, e fronteranan no ta cera, ta bay tin hende cu ta siguibiaha bin Aruba, esnan cu a cumpra nan ticket caba por binAruba. Tene cuenta si cu rekisitonan y condicionnan ora di biaha. Alabes ta recomenda tur cu ta biaha for di Hulanda paporfabor tuma un seguro di covid pasobra nunca bo sa kicopor pasa. Y si bo tin un seguro di biahe di Hulanda, chens tagrandi cu awo cu Hulanda a pone henter mundo riba codigoorañe, cu e seguro di Hulanda no ta cubri cierto cosnan mas.
Mientrastanto nos ta mantene Hulanda den oracion y pensamento, pa nan por sali pronto for di e situacion cu nan taaden. Pa di e forma aki pronto por mira cu e plamamento di e virus ta stop y cu por bay bek na e normal nobo’, PromeMinister Wever – Croes a termina bisando.


text:
E maneho di e loteria di Aruba, Lotto, ehecuta por medio di Canadian Bank Note [Aruba] N.V. desde 2012, no ta solamente enfoca na brinda e comunidad di Aruba un experiencia divertido y transparente cu otorgamento di premionan atractivo for di chikito te cu grandi na ganadonan.
E ta concentra tambe den pagonan na rebendedonan cu ta contribui den crea impactonan socio economico positivo pa Aruba.
A base di un maneho profesional di Canadian Bank Note a logra hisa e benta averahe di Lotto na 45.6 miyon anualmente. Cu esaki, e rebendedornan ta beneficia di un averahe di 5 miyon pa aña [2012 – 2020] na comision.
Cu alrededor di 180 rebendedo rond di nos isla, na tur skina y districto pa asina semper ta mas cerca di bo pa bo por cumpra bo weganan faborito di Lotto. E 180 rebendedonan, cu ta crea cupo di trabao tambe, ta empresarionan importante den nos economia cu hunto cu nan famia ta depende di e entrada y trabao aki.
Esaki sigur ta algo sumamente positivo, mirando con Lotto no solamente ta sigui na contribui na nos comunidad cu premionan atractivo y ta genera fondo pa nos deporte, pero sigur tambe brindando oportunidadnan di crecemento cu mas trabao pa nos hendenan na Aruba.
Lotto, e loteria di Aruba tin diferente wega manera; Catochi, Big 4, 1-OFF, Zodiac, Lucky 3 y Multi-X, Wega di Number Korsou, Lotto di Dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla.
E meta di e loteria ta pa organisa weganan di lotto, cambia bida di su hungadonan y na mes momento inverti den deporte local pa medio di donacion mensual na Stichting Sportsubsidie


text:
hisakama (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 309 bia
- deskripshon: un serie di kuater pata pa pone un kama riba dje i hisa e kama na un haltura ku e dunadó di kuido por hasi su trabou sin ku e tin ku dobla su lomba muchu.
- kargadó di kama
- hulandes: bedklos, bedverhoger
- E palabra aki ta parti di e siguiente glosarionan:
Glosario di Palabra di e Trayekto Asistente di Kuido Nivel 1
Glosbe
-
Glosbe ta un dikshonario internashonal, klek riba e siguiente konekshon:
hisakama
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
hisakama
anterior i siguiente


text: Diaranzon atardi laat a drenta informe di cu tin un auto cu lo a ser laga atras bandona cu motor sendi sin ningun hende aden dilanti entrada di un cas na Keito, mesora a dirigi un patruya na e sitio. Na yegada di e patruya a bin compronde cu aki ta trata di un Toyota Yaris cual lo a ser horta “hot wired” y laga cu motor sendi y cu un number cu no ta cuadra cu e auto ey. Anto a lague dilanti di entrada di e cas. Como cu e dashboard ta tur destrui y no tin switch pa start e a dicidi pa confisca e vehiculo aki pa e team encarga cu asuntonan di hurto di auto pa asina nan por colecta evidencia di ken of kendenan por ta e ladronnan.


text:
Ministerio di Asuntunan Ekonómiko i Klima ta aprobá fondo pa energia duradero pa Boneiru
Komunikado di Prensa BBT Bonaire, 7 december 2021
Kralendijk, 7 di desèmber 2021 – Ministerio di Asuntunan Ekonómiko i Klima (EZK) a destiná 10 miyon euro pa yuda agilisá pa e proseso di suministro di energia na Boneiru bira mas duradero. Parlamentu Hulandes (Tweede Kamer) a aprobá esaki siman pasá pa asina duna oido na e proposishon di Sekretario di Estado Dilan Yeşilgöz-Zegerius (VVD). Na e momentu aki na Boneiru masomenos 25% di su koriente ta wòrdu produsí na un manera ku ta sostenibel, esta ku uso di rekusonan duradero. Pa gran parti e isla ta dependé di kombustibelnan fosil, kaminda e último añanan aki e infrastruktura pa suministro di kombustibel ta bou di preshon.
A disidí pa e sèn aprobá ser agregá na e fondo propio di e kompania BBT, un kompania propiedat di estado Hulandes, ku a wòrdu fundá den luna di aprel di e aña aki. Ku e desishon aki e kompania estatal por atkerí kapital adishonal pa invershonnan den energia solar i di bientu, lokual ta netamente konforme e Akuerdo Klimatológiko (Klimaatakkoord). BBT tin komo su propósito pa organisá e almasenahe di kombustibel na Boneiru na un manera mas sigur i konfiabel i pa stimulá produkshon di koriente na un manera duradero. Algun luna pasá BBT a inisiá su promé pasonan ku e entrega ofisial di e plannan di konstrukshon di un terminal di almasenahe serka di aeropuerto.
Segun Marcelino de Lannoy, kende a kuminsá dia 1 di Sèptèmber komo Direktor di Proyekto pa BBT i ku tin añanan trahando riba tereno di suministro di energia na Korsou i Boneiru, e sèn ku a risibí ta hopi nesesario: “Na Boneiru tin oportunidatnan grandi pa transishon energétiko duradero. E rekursonan finansiero aki a habri kaminda pa nos tuma pasonan serio pa asina energia duradero bira aksesibel pa hopi hende na Boneiru. Ta nos ambishon pa despues di tempu lo produsí entre 70 pa 80% di tur koriente na un manera duradero. Na mes momentu ta rekonosé ku kombustibel fosil lo keda nesesario, por ehèmpel pa tráfiko aerio i transporte lokal riba e isla.”
Na e momentunan aki BBT ta hiba kombersashon ku partnernan riba e isla, manera kompania di awa i elektrisidat WEB i ku Contour Global. “Huntu nos ta investigá kiko por, kiko ta nesesario i unda nos por yuda. Nos ta trahando duru pa yega na plannan konkreto i nos ta spera di por kompartí esakinan pronto ku Boneiru.” Tambe tin estudionan ku sentro di investigashon tékniko-físiko na Hulanda, TNO, ta hasiendo riba petishon di EZK, pa bini ku un mapa di guia pa yega na un sistema energétiko pa e parti Karibense Hulandes ku ta 100% duradero. Ta ferwagt ku lo presentá e mapa di guia aki na Tweede Kamer na kuminsamentu di e aña benidero.
Pa kualkier pregunta, por tuma kontakto ku Direktor di Proyekto Marcelino de Lannoy via info@bbtbonaire.com.
BBT a lanta den luna di aprel di 2021 komo un kompania propiedat di estado Hulandes. BBT tin komo mandato pa sigurá suministro di energia pa Boneiru, sufisiente pa por biba, traha i disfrutá. Sigurando e suministro di kombustibel huntu ku e stimulashon pa transishon pa un sistema energétiko duradero, BBT ta sòru pa “bon energia” pa Boneiru.
Wij gebruiken cookies om onze website en onze service te optimaliseren.
Functioneel
Always active
The technical storage or access is strictly necessary for the legitimate purpose of enabling the use of a specific service explicitly requested by the subscriber or user, or for the sole purpose of carrying out the transmission of a communication over an electronic communications network.
Voorkeuren
The technical storage or access is necessary for the legitimate purpose of storing preferences that are not requested by the subscriber or user.
Statistieken
The technical storage or access that is used exclusively for statistical purposes.The technical storage or access that is used exclusively for anonymous statistical purposes. Without a subpoena, voluntary compliance on the part of your Internet Service Provider, or additional records from a third party, information stored or retrieved for this purpose alone cannot usually be used to identify you.
Marketing
The technical storage or access is required to create user profiles to send advertising, or to track the user on a website or across several websites for similar marketing purposes.


text:
ORANJESTAD – Diaranson Minister di Turismo y Salud Publico Sr. Dangui Oduber tabata den un conferencia di prensa caminda e la duna un actualisacion di henter e situacion di COVID-19 na Aruba. E mandatario a papia di e cantidadnan di caso cu tin, e cifranan di e hospitalisacion actual y e capasidad cu tin den cuido intensivo y e personal cu tin na nos hospital, a base di tur e puntonan aki e mandatario ta tuma e desicionnan mas responsabel posibel, teniendo cuenta entre e balansa cu tin entre salud y e economia semper segun e Minister Oduber.
Minister Oduber a señala cu apesar cu Aruba tin mas di 3 mil caso active tog e situacion na hospital ta bou di control. Tin un aumento si di e cantidad di admicion na hospital e ultimo dianan, pero si compara esaki cu tempo di e variante di Delta y esun actual di Omicron e admicionnan den hospital ta bay hopi mas slow. Minister Oduber a indica tambe cu segun estudio haci a conclui cu e variante omicron ta mucho mas contagioso cu e demas variantenan pero tambe e ta mustra di ta menos peligroso. Esaki ta duna nos un perspectiva mucho mas positivo pa locual ta e ola number 5 cu Aruba ta pasando aden, asina e mandatario a trece dilanti.
Booster Shot
Minister Oduber a papia tambe tocante e programa cu tin pa locual ta e “booster shot”, esaki ya caba a cuminsa desde 26 di november pa esnan riba e edad di 60 aña y asina pocopoco a bin ta bahando e edad pa e “booster shot”. Actualmente tur persona cu ta riba e edad di 40 aña por haci uzo di e oportunidad pa tuma e “booster shot” por medio di un “walk in” di 8 or di mainta pa 3 or di atardi na Centro Libertador Betico Croes na Santa Cruz. Tambe Minister Oduber a duna di conoce cu entrante otro siman lo bay adapta e orario di 8 or di mainta te cu 8 or di anochi.
Bus di Booster Shot
Tambe ta bay tin un bus cu ta administra vacuna un por medio di 300 pa 400 vacuna pa dia. E idea ta pa e bus bay drenta diferente bario cuminsando na San Nicolas dialuna otro siman. Actualmente tin mas di 14300 persona cu a tuma e “booster shot”, e idea ta pa stimula mas y mas hende pa tuma e “booster shot”. E mandatario ta recomenda pa tur hende tuma esaki pasobra simplemente e vacuna a duna e resultado cu gobierno tabata busca den e comunidad. Esaki por wordo prueba cu e datosnan cu hospital ta comparti cu gobierno segun e mandatario.
Expresion di director di HOH
Minster Dangui Oduber ta condena e expresion haci pa e director di HOH caminda e la bisa den un entrevista na un vespertino cu e vacuna no ta dunando e resultado y efectividad cu nos tabata buscando. Minister Oduber no ta comparti e pensamento aki y a expresa cu e no ta corecto pa un director di un hospital ta expresa su mes di e forma aki. E Minister a sigui bisa cu e director ta contradiciendo su mesun datos y estadisticanan cu e ta comparti cu Ministerio di Salud Publico!
Minister no por compronde con e director por bisa cu e vauna no ta duna resultado siendo cu na momento cu e hospital tabata na su “peak” cu 116 persona interna pa COVID-19, 82% di esnan internae momento ey no tabata vacuna. Esaki ta un prueba con e vacuna a yuda nos preveni cu hendenan a bira mas malo of te hasta fayese, na e momento ey na Aruba no tabata tin cama mas y mester a manda 35 pashent na Colombia. E mandatario a bisa cu ta netamente e vacuna ta esun cu a yuda Aruba surpasa e momentonan dificl e tempo ey. E mandatario a expresa cu pa su persona ta lamenta e expresion haci y e la expresa esaki tambe na e director di HOH!
Minister a menciona cu e la ricibi un carta di e “Outbreak Management Team” (OMT)cu ta consisti di diferente profesional, mediconan den diferente expertisio. Nan ta e grupo u ta conseha e “Gele Kluster “ kiko ta e medidanan cu mester wordo tuma, saliendo di e punto di bista medico, nan ta esnan cu ta conseha gobierno pa cu e campaña di vacunacion. Tur e expertonan aki di OMT a firma un carta caminda nan ta condena e expresion haci door di e director di HOH. Tambe OMT ta contradici e ponencia nan di e director HOH caminda nan ta stimula, conseha y recomenda tur hende pa tuma e vacuna y tambe e “booster shot”. E mandatario a expresa cu na momento ful bo staff di hospital ta firma un carta y contradici bo ponencia bo mester reconoce cu e la comete un eror y mester coregi su expresionnan haci cu a crea un conmocion innecesario den nos comunidad!
Situacion di ICU
Minister Dangui Oduber a dirigi su mes na comunidad bisando cu Aruba ta pasando den su di 5 ola di COVID-19, e posibilidad ta cu nos por sigui haya diferente otro variante. Aruba mester simplemente siña biba cu e virus paso porta e no ta bay stop di existi. E por ta asina cu di un pandemia e ta bira un epidemia, Departamento di Salud Publico ta bay cuminsa prepara un plan di con Aruba lo mester bay cuminsa prepara sum es di con pa bay biba mas liber, biba sin restriccion y sin medida. Minister Oduber ta kere cu nos por sigui pa dilanti y hiba un bida liber. Gobierno ta pensando pa amplia e capasidad di su ICU pa no tin mas cama y personal disponibel. Esaki sigur lo bay costa placa pero na e momento aki door di e Test center di COVID-19 HOH a genera hopi entrada y esaki lo bay wordo inverti bek pa amplia e capasidad di e ICU na HOH y e departamento di COVID-19.
ORANJESTAD – Diaranson Minister di Turismo y Salud Publico Sr. Dangui Oduber tabata den un conferencia di prensa caminda e la duna un actualisacion di henter e situacion di COVID-19 na Aruba. E mandatario a papia di e cantidadnan di caso cu tin, e cifranan di e hospitalisacion actual y e capasidad cu tin den cuido intensivo y e personal cu tin na nos hospital, a base di tur e puntonan aki e mandatario ta tuma e desicionnan mas responsabel posibel, teniendo cuenta entre e balansa cu tin entre salud y e economia semper segun e Minister Oduber.


text:
HARBIN, CHINA – Deporte Awe a logra haña e video di e kartelera kompleto den kua Jemyma Betrian a forma parti di dje den wikènt tras di lomba. Jemyma ‘Golden Girl’ Betrian a bringa den wikènt tras di lomba den e torneo yama ‘Kunlun Fight 3’ na China. Akinan un biaha mas Jemyma a sa di bai ku e título máksimo. Den e torneo aki Jemyma mester a bringa dos biaha i gana ambos pelea pa por bai ku e título.
Den e promé pelea Jemyma a enfrentá e Portuges, Katia Pedrosa. Akinan Jemyma a terminá e pelea den promé asalto ku un nòkout tékniko. Den e final, Jemyma a bringa kontra E Meidie di China. Den e pelea aki Jemyma a logra gana pa desishon unánime, e skor nan tabata di (30-28 ,30-27 i 30-28).
Ku e viktoria aki, Jemyma a logra e título di ‘WLF woman kickboxing world champion gold belt.’
E promé pelea di Jemyma ta kuminsá na di 26:00 minüt, miéntras ku e di dos pelea ta kuminsá na di 105:00 minüt.
Kortesia di: Wasu TV (www.wasu.cn)


text: WILLEMSTAD — Federashon Tènis di Mesa Kòrsou tin henter siman aki su kampeonato nashonal. E aña aki ta hungé na honor di Lutson Isenia. Ta 40 aña pasá ku Luti a bira kampion di Kòrsou pa prome biaha derotando Robert Hose den un gran final. Luego Luti a gana e titulo aki 2 biaha tras di otro i despues un biaha mas na 1979. Pues 1975 di Robert Hose, 1976 di Onny Wong, 1977 di Juan Didder i 1979 di Robert Hose atrobe. Ku e hechonan memorabel aki federashon ta haña ta na su luga trese Luti bèk den spotlight komo un di nos gran hungadonan di den pasado.


text:
Tayer grátis tokante finansiamentu di Union Oropeo pa sektor kultural na Boneiru
Dia 25 di ougùstùs e organisashon di konosementu i ret DutchCulture ta organisá un tayer grátis tokante Creative Europe, e programa di Union Oropeo pa sektor kultural, kreativo i oudiovisual. Kreadornan i institutonan kultural na Boneiru ku ta interesá den kolaborashon kultural internashonal ta haña informashon tokante kon DutchCulture por ofresé sosten. E tayer ta tuma lugá na Captain Don’s Habitat for di 19:00 or te 21:00 or.
Ta bai trata diferente pregunta, manera: kiko ta e programa di Creative Europe i pa ken esaki ta? Kua ta e areglonan di supsidio oropeo ku ta optenibel? Kiko ta DutchCulture i kon e organisashon akí por yuda mi pa hasi mi ret internashonal mas grandi? Gezaghèber interino Nolly Oleana i diputado Nina den Heyer tambe lo hasi akto di presensia. Na final lo tin un momentu informal di trabou di ret (networking).
Programa di sosten di 7 aña
Creative Europe ta e programa di sosten di 7 aña di Komishon Oropeo pa sektor kultural i oudiovisual. E ta konsistí di dos sup-programa: Kultura i Medionan di Komunikashon. Banda di esei tin un areglo disponibel pa proyektonan ‘cross’-sektoral, esta proyektonan ku ta konektá sektornan ku otro i mustra e forsa di kada sektor, i kon e forsa di un sektor por ta forsa di un otro sektor tambe. Creative Europe Desk NL ta e punto di konseho i informashon pa Creative Europe den Reino Hulandes i ta duna konseho na e sektor kultural, kreativo i oudiovisual tokante tantu e posibilidatnan ku e programa ta ofresé pa drenta den kolaborashon oropeo, komo tokante skirbimentu di un petishon.
Creative Europe Desk NL ta forma parti di DutchCulture, e organisashon di konosementu i ret pa Reino Hulandes riba tereno di kolaborashon kultural internashonal. E organisashon ta duna sosten na e sektor kultural i kreativo, gobièrnunan i ofisinanan diplomátiko pa loke ta trata realisashon di nan ambishonnan internashonal. E organisashon ta hasi esaki pa medio di duna informashon, konseho i treinen. Banda di esaki DutchCulture ta konektá profeshonalnan kreativo, organisashonnan, gobièrnunan i retnan ku otro den kuadro di kolaborashon internashonal.
Ta organisá e tayer den koperashon ku Rijksdienst Caribisch Nederland i e Internationale Desk Bonaire. Pa mas informashon por tuma kontakto ku Jelle Burggraaff, hefe di Mobiliteit & Advies/Creative Europe Desk NL, via j.burggraaff@dutchculture.nl i e konsehero di Creative Europe Desk NL Albert Meijer, via a.meijer@creativeeuropedesk.nl
Gratis workshop over EU-financiering voor culturele sector op Bonaire
Kennis- en netwerkorganisatie DutchCulture organiseert op 25 augustus een gratis workshop over Creative Europe, het EU-programma voor de culturele, creatieve en audiovisuele sector. Makers en culturele instellingen op Bonaire met interesse in internationale culturele samenwerking krijgen informatie over hoe DutchCulture ondersteuning kan bieden. De workshop wordt gehouden bij Captain Don’s Habitat en is van 19:00 uur tot 21:00 uur.
Verschillende vragen komen aan bod zoals: wat is het Creative Europe programma en voor wie is het? Welke Europese subsidieregelingen zijn er allemaal? Wat is DutchCulture en hoe kan deze organisatie mij helpen om mijn internationale netwerk te vergroten? Waarnemend gezaghebber Nolly Oleana en gedeputeerde Nina de Heyer zullen ook acte de présence geven. Na afloop is er een informeel netwerkmoment.
Zevenjarige ondersteuningsprogramma
Creative Europe is het zevenjarige ondersteuningsprogramma van de Europese Commissie voor de culturele en audiovisuele sector. Het bestaat uit twee sub programma’s: Cultuur en Media. Daarnaast is er een regeling beschikbaar voor cross-sectorale projecten. De Creative Europe Desk NL is het advies- en informatiepunt voor Creative Europe in het Koninkrijk der Nederlanden en adviseert de culturele, creatieve en audiovisuele sector over zowel de mogelijkheden die het programma biedt om Europese samenwerking aan te gaan, als het schrijven van een aanvraag.
De Creative Europe Desk NL is onderdeel van DutchCulture, de kennis- en netwerkorganisatie voor het Koninkrijk der Nederlanden op het gebied van internationale culturele samenwerking. De organisatie ondersteunt de culturele en creatieve sector, overheden en diplomatieke posten in het realiseren van hun internationale ambities. Dit wordt gedaan door het geven van informatie, advies en trainingen. Daarnaast verbindt DutchCulture culturele en creatieve professionals, organisaties, overheden en netwerken met elkaar in het kader van internationale samenwerking.
De workshop wordt georganiseerd in samenwerking met de Rijksdienst Caribisch Nederland en de Internationale Desk Bonaire. Voor meer informatie kan contact worden opgenomen met Jelle Burggraaff, hoofd Mobiliteit & Advies/Creative Europe Desk NL, via j.burggraaff@dutchculture.nl en adviseur Creative Europe Desk NL Albert Meijer, via a.meijer@creativeeuropedesk.nl


text:
Djaweps 24 di yüni ’21 a tuma lugá klousura di Kurso di Embaraso kual a kuminsá dia 20mei. Un total di 7 mama i 5 tata a partisipá na e kurso. E kurso tin un durashon di 6 siman, dos bes pa siman. E kurso ta konsistí di dos parti. Un parti teóriko na forma interaktivo kaminda mayornan ta partisipá aktivamente ku pregunta i remarke tokante e diferente tópikonan tratá. Tópiko manera desaroyo di embaraso, parto, lechi di pechu i lechi di bòter, e ròl di “consultatiebureau” despues di parto, kuido di yu na kas despues di parto(kraamzorg) i inskripshon di beibi na registro sivil i tur lokual ta relashoná ku esaki. E di dos parti ta trata ehersisio speshal pa e hende muhé embarasá.
E último anochi señora Marianela Graat Castillo ku a kaba di bira mama a kompartí ku mayornan su eksperensia promé, durante i despues di parto. Tantu relashoná ku e parto komo ku e relashon entre mayor i yu.
Na final di e kurso tur kursista a risibí nan sertifikado di partisipashon.
Sentro hubentut i famia ta gradisí e fasilitadonan, señoranan Anita Groenendal, Tanya Streuden,Irma de Graaf, Jeamaliria Emerenciana, Marielle van Overmeeren, Lucinda van der Wardt,Rachel Casimiri, Gisella Clementina, Roos Breaken iMarianela Graat.
Por último sentro hubentut i famia ta deseá ku su kursistanan i tambe tur otro (futuro) mayornan por ehersé nan ròl di mama o tata ku hopi sabiduria, amor i den reflekshon kontinuo. Pa kualke informashon tokante Kurso di Embaraso o kualke otro pregunta relashoná ku sosten na famia por pasa serka nos na Kaya Prinses marie # 7 òf bèl na 717 7300.


text:
WILLEMSTAD — Kampionato di MCB RBI 2015 a drenta fase final ku preparashon awor pa inisio di playoff i tambe pa e dos weganan di All Star Game di tantu divishon Junior komo Senior. E último weganan ku mester a keda reprogramá a keda efektuá i awor tur kos ta kla i tur ekipo sa ken ta bai topa ken den playoff ku ta ranka sali 5 di desèmber 2015. Promé ku esei sinembargo dia 4 di desèmber tin e wega di Senior All Star ku ta tuma lugá komo antesala di Ball Park Night, 5or di atardi na Tio Daou Ballpark komo di kulminashon di e Curacao Baseball Week.
E ekiponan ku a keda na promé i di dos lugá, den e kaso aki Sta. Rosa i Van Engelen den divishon Junior i Sta. Rosa i Trai Seru den divishon Senior tin e bentaha di hunga kontra di otro i e ganador pasando pa final mesora di MCB RBI 2015. E pèrdèdó ainda tin un chèns den playoff. E managernan di e ekiponan aki tambe a haña derechi pa skohe e hungadónan pa e ekiponan di tur strea. Esei a tuma lugá kaba.
Pa Reggie’s Junior Leaque All Star Game e ekiponan a keda forma di e forma aki pa manager Carlos Badaracco di Van Engelen Giants, Arjun Huerta, Arguently Bonifacia, Ortwin Pieternella, Nigel Calmes, Jonathan Fereira, Jurden Darnault, Dayten Biegel, Ruendy Carolina Rileyson Bentura, Cristien Josephina, Halim Rosalina, Christopher Balentin, Nathan Lopez, Ruwensly Bonifacio, Jurventely Daal, Jeanwayne Brafhart, Derek Rosa, Steven Zimmerman.
Argenis Daal di Sta. Rosa Indians a skohe e siguinet hungadornan, Christopher Koeiman, Rishelon Juliana, Siamani Boekhoudt, Hermain Habat, Kaeber Rog, Giovanni Basilia, Cedanne Rafaela, Tilsaimi Melfor, Kevin Cecilia, Frensly Leito, Mildward Baranco, Kevin Susana, Yarden Lionaris, Sherton Apostel, Rajiv Klaber, Mychelon Jansen, Rochandel Donazal, Shane Quant.
Den Divishon Senior, manager Siki Thode a traha konstelashon di su ekipo di All Star di e siguiente forma, Geedion Jakob, Runai Coran, Riordan Windster, Nathanael Makaya, Joshmar Doran, Rowensly Klaber, Jerson Domitilia, Gerion Jakob, Arthur Levenstone, Shaquille Silberie, Shurendy Valeriano, Michelson Danchi, Jardel Martina, Ogier Martis, Alexander Henrietta K-Shawn Suarez, Mackelthy Blijden, Jonaikel Castro Arias.
Mietras ku Stanley Rimon di Indians a skohe e siguiente hungadornan, Claycandy Hariquez, K-Shawn Sambo, Francinet Martina, Draydon Evelina, Quentin Martina, Hendrich Habat, Kennymar Martina, Andre Adriana, Kayde Macaay, Lilairon Kinburn, Nahzjir Geertruida, Minguel Pena Matos, Rodolfo Mensing, Eduardo Guerra, Richendly Bicentini, Rutherson Eustatia, Gedyon Basilia, Alrich Kuster .
MCB RBI 2015 ta kontinua djasabra 5 di desember ku e prome buelta di playoff tantu den Junior na Tio Daou Ballpark komo Senior na Vi Jansen. Weganan ta programa asina aki:
Divishon Junior na Tio Daou
12/5 Sta. Maria Pirates vs. Marchena Reds 9or am
12/5 Brievengat Orioles vs. Jandoret Braves 11:15 am
12/5 Sta. Rosa Indians vs. Van Engelen Giants 1:30 pm
12/5 Trai Seru Dodgers vs. Montaña Abou Rangers 3:45 pm
Divishon Senior na Vi Jansen
12/5 Brievengat Orioles vs. Montaña Ariba Yankees 9or am
12/5 Marchena Reds vs. Buenavista Nationals 11:15 am
12/5 Sta. Rosa Indians vs. Trai Seru Dodgers 1:30 pm
12/5 Sta. Maria Pirates vs. Kwartier Athletics 3:45 pm


text:
Aruba Bank ta contento di por a aporta
ORANJESTAD (29 di augustus 2022) – Un fin di siman exitoso y motiva, danki na Aruba Trade & Industry Associationcu a organisa diferente actividad in conexion cu e conferencia LIDERA durante dos dia.
Diabierna a inicia cu un Youth Athlete’s Event na Marriott Ballroom, durante e evento aki diferente organisacion deportivo a forma parti y a ricibi lectura di inspiracion di Trent Shelton. Ademas di esaki COA tambe tabata presente y diferente atleta local a comparti nan storia di nan trayectoria cu e impacto riba nan bida y carera. Un evento bon atendi y a conta cu participante cu a sali hopi motiva.
E Meet & Greet event a tuma lugar parti anochi caminda tur invitado a ricibi oportunidad pa sera conoci cu Trent Shelton y Melis Senova. Diasabra e gran evento Leadership Conference titula LIDERA a tuma lugar y a conta cu mas di 250x participante, entre nan e 2 guest speakers internacional pero tambe varios speaker’s local cu a comparti nan experiencia y storia. Un mainta bon atendi y cu un programa hopi motivante hinca den otro.
Nos ta felicita e organisadornan cu e exitoso iniciativa aki y ta contento di por a forma parti.


text:
PHILIPBURG- Un kompetensia entre siudadano a kondusí na e diseño nobo pa e plachi di number nobo na St. Maarten.
Na tur un 2000 siudadano a vota pa un di e diseñonan nobo, di kual esun di Shadini Fleming, un diseñadó lokal di e isla, a logra haña kasi mitar di e votonan.
Minister di Finansa, Ardwell Irion, a yama danki na Fleming, pero tambe na Quinell Ming i Magueda Jackson ku tambe a entregá un diseño pa partisipá den e kompetensia. Irion a entregá tambe a premio di mil florin ($560) na e ganadó di e kompetensia.
“Mi por bisa ku tabata un kompetensia fuerte i hopi bon pa mira ku nos hóbennan ta interesá den partisipá den kosnan ku ta regardá nos símbolonan nashonal”, asina Irion a bisa.


text:
Parlamento ta e organo di mas halto di un pais. Por lo tanto ta importante pa tin un Parlamento integro pa haci su trabou di controla un Gobierno debidamente. Sinembargo, como ciudadanonan di Aruba, ta un berguensa pa nos pais, cu den Parlamento tin sospechosonan di corupcion cu ta atacha integridad di Parlamento. Manera conoci, na inicio di Aña Parlamentario, señor Benny Sevinger a huramenta como Parlamentario, algo cu a trece comosion den comunidad. Y awo, aparentemente tin un di dos sospechoso den Parlamento, señora Marisol Lopez-Tromp kende recientemente a pasa 7 ora na Landsrecherche cu su abogado bebiendo un kop’i koffie. Na su salida, e Parlamentario a wordo acerca pa medionan di comunicacion na unda ni na su medio di comunicacion preferi e por a bisa cu e no ta sospechoso pa loke cu tur hende por saca e conclusion.
Esaki sigur, manera cu Lider di MEP señora Evelyn Wever-Croes tambe a expresa durante e reunion publico den Parlamento na comienso di siman, ta un desaroyo hopi preocupante. Y mester tuma accion inmediatamente pa e desaroyonan aki no sigui. Lo ta bon pa Parlamento bin cu un ley di integridad pa Parlamentarionan tambe manera cu ya caba tin pa Ministernan cu ta indica cu si un minister bira sospechoso, e tin cu baha inmediatamente.
Ta lamenta cu Parlamento di Aruba cu a bin ta haci e maximo esfuerso pa mustra seriedad y responsabilidad, aworaki tin dos sospechoso aparentemente sospecha di corupcion cu tereno y/of abuso di posicion relaciona cu e tema di tereno. Den casonan asina, lo a spera di ambos parlamentario pa tuma honor na nan mes y tuma retiro mientras investigacion ta andando. Pero Partido MEP ta consciente cu e parlamentarionan aki no sa mes kico e palabra honor kiermen y pa nan actonan ‘bochornoso’, nan ta pone berguensa riba henter Parlamento di Aruba.
Lamentablemente, corupcion no ta facil pa combati, pero nos ta mira cu Gabinete Wever-Croes ta keda lucha contra corupcion. Pero ta importante pa como ciudadanonan, nos no sostene corupcion sin importa si e persona cu a comete corupcion ta famia, amigo of cualkier persona cercano. Cada ken mester para responsabel pa nan actonan. Brasa corupcion, ta haci bo mesun of mas culpabel cu esun cu a comete e acto di corupcion.
Pero, tambe tin un otro caso cu ta atacha integridad di Parlamento. Ta trata di un Parlamentario di oposicion cu no por drenta Merca, pero cu ainda no ta splica pueblo e motibo pa esaki. Pero cu recientemente a photoshop documento pa prueba cu e por drenta Merca y pa colmo a haci un eror riba fecha y a publica esaki. Esaki sigur ta mustra mas ainda e falta di integridad di e Parlamentario. Esaki ta un otro berguensa pa Parlamento di Aruba.
Ta importante pa comunidad sa cu un di e reglanan di Parlamento ta, cu como Parlamentario sospechoso, bo no por representa Aruba ningun caminda. Un persona cu ta riba ‘blacklist’ of sospechoso di actonan corupto, no por representa ningun comision di Parlamento. P’esey ta sumamente importante pa Parlamento di Aruba mustra respet na comunidad mescos cu Gobierno di Aruba ta haciendo a traves di leynan y manehonan (Bureau Integriteit Aruba y Corporate Governance).


text:
ORANJESTAD: Diamars atardi Minister Endy Croes a ricibie atletanan di Gihae Gymnastics na aeropuerto Reina Beatrix pa felicitanan pa nan tremendo logro den e competencia di Copa Candy Party 2022 cu a tuma luga na Panama. Un total di 723 gimnasta a competi di 25 club di seis pais: Ecuador, Colombia, Costa Rica, Guatemala, Panama y Aruba. E 18 atletanan cu a representa Aruba a logra di conkista un total di 55 medaya; incluyendo 16 medaya di oro, 15 di plata, 1 di brons, 7 medaya di 4 luga, 8 medaya di 5 luga, 1 medaya di 6 luga y 5 medaya di Explorers. Tambe Gihae Gymnastics a logra obtene 11 trofeo cual 4 ta 1 luga, 4 ta di 2 luga, 1 di 3 luga y 2 ekipo na 1 lugar. E competecian tabata uno di nivel y atletanan a representa Aruba dignamente.
Minister Endy Croes ta felicita e atletanan pa nan excelentepresentacion y pa laga Aruba su nomber briya den exterior.Tambe ta gradici e coachnan sr. Jimmy Palma Villegas y sra.Himilice Casares como tambe e mayornan pa sostene nan yiunan den nan deporte. Masha pabien!


text:
WILLEMSTAD — Aña pasá nos selekshon nashonal femenino kategoria U-17 a terminá komo number 1 den su pul i a klasifiká pa e segundo buèlta di e CONCACAF Women’s U-17 Championship. P’esei nos selekshon ta rumbo pa Repúblika Dominikana pa enfrentá sea Merka òf Costa Rica (dependiendo di nan resultado awe) durante nos kompromiso di e segundo buèlta di a kampionato aki. Nos partido lo tuma lugá 30 di aprel pa 4’or di atardi den Stadion Cristóbal Panamerican aya na Repúblika Dominikana.
Nos selekshon di dama kategoria U-17 ya tin algun siman ta preparando i ta praktiká pa saka kara di Kòrsou un biaha mas. Un grupo di 19 hungadó ta forma parti di nos selekshon nashonal femenino kategoria U-17. E hungadónan aki ta hungadónan aktivo den Kampionato Femenino pero tambe tin 2 hungadó residensiá na Hulanda i Boneiru ku a bin pa reforsá nos selekshon.
E selekshon a wòrdu dirigí pa Sr. Reynold Mercera ku ta wòrdu asistí pa
Sr. Heinrich Roojer komo asistente tékniko i Sr. Pablo Mark Alomá komo entrenadó di portero. Sra. Dianne Winklaar huntu ku Sra. Denice Linger Berggraaf ta e masahistanan miéntras dòkter Eartha Helstone tambe ta kompañá e selekshon.
E hefe di delegashon ta Sra. Fabi Constansia, miembro di direktiva di FFK.
E siguiente hungadónan ta forma parti di nos selekshon;
-
- Rushaviana Petronilia (Jong Holland)
- Deyanisha Dorcas (Hubentut Fortuna)
- Charnainelys Andrea (Vesta)
- Julainy Fanijten Thielman (Wishi Marchena)
- Gervionna Martina (Jong Colombia)
- Ludmarie Flaneur (Xerxes DZB, Hulanda)
- Lygaira Pieters (Atletico Tera Cora, Boneiru)
- Raëngely Keller (Excellence School)
- Queen-Jelly Alexandre (Vesta)
- Gionella Calvenhoven (Vesta)
- Soerianieh Nucatia (Excellence School)
- Kaaisha Constansia (Excellence School)
- Kishana Mathilda (Jong Holland)
- Aukje Moerdijk (Inter Willemstad)
- Queennaily Geertruida (Jong Holland)
- Caelyn Hodge (Excellence School)
- Kyra Martie (Excellence School)
- Lisa Pasman (Excellence School)
- Shoniqca Olaria (Excellence School)
Preparashonnan ta kanando den ful swing pa nos damanan ku lo biaha próksimamente pa Repúblika Dominikana pa nos kompromiso durante e segundo buèlta di e CONCACAF Women’s U-17 Championship.


text:
Departamento di Integracion Maneho y Admision di Stranhero ta felicita Emilane Geerman cu e bunita resultado di culminacion di su estudio Bachelor den International Business na Haagse Hogeschool na Hulanda.
Emilane a haci un estudio interno y externo unda cu na prome lugar a midi te na ki grado empleadonan di DIMAS ta identifica nan mes cu e mision y vision di e organisacion y na e otro banda a midi externamente e grado di satisfaccion di clientenan. E tesis final di Emilane su estudio tin e titulo “Who we are Vs. How others see us”. Cu ambos estudio haci Emilane a brinda DIMAS un base di recomendacion extenso pa desaroya un cultura di integracion y aceptacion tanto interno como externo.
Di parti di gerencia y personal di DIMAS nos ta extende un palabra di felicitacion y ta desea Emilane hopi exito y un comienso briyante di su carrera


text:
Manera cu a keda anuncia desde siman pasa, sindicato SADA, a base di e reunionnan cu nan tabata tin cu su miembronan, a reuni cu Minister di Financia, Sr. Angel Bermudez, riba nan puntonan di preocupacion. Segun Edward Maduro, presidente di e sindicato, ta trata aki di puntonan cu tabata drumi riba mesa of cu no a wordo realisa, desde e diferente reunionnan cu nan a tene.
E reunion aki a tuma luga diaranson atardi y for di eynan a combersa riba e puntonan cu ta andando cu ta pega, cu no ta mira cu ta wordo realisa y no tin movecion riba nan. Puntonan cu a reuni pa varios biaha cu minister y cu minister mes a haya stra├▒o cu ainda nan no a wordo realisa. Esey ta un di e partinan di e reunion
Algun di e puntonan
Un di e puntonan sigur cu a trata durante e reunion aki ta e situacion di arma. Maduro a splica cu na november e coleganan na Barcadera a sali debi na e situacion caotico cu tin eynan. E coleganan ta bogando pa ta arma pa hopi tempo caba. Tin hopi tempo ta reuniendo riba esaki y minister a duna comprension pa e banda eynan, pasobra e ta wak cu nan tin base pa pleita pa esaki y te awor aki februari, nada no a tuma luga. E situacion riba waf ta caotico, insigur, no tin control debido di parti di e porta, unda cu tin cu subi e tereno di waf y esey ta pone cu e coleganan cu ta eherciendo nan trabao, por sali perhudica di esaki. E minister mes a cuestiona ta dicon ta wardando pa duna arma, mirando cu den caso di carga humano, nan ta bay den accion constantemente hunto cu otro departamentonan.
E coleganan aki, segun Maduro, ta uza e armanan cu tin disponibel na Barcadera y nan tin e entrenamento y destresa necesario pa por fungi den casonan asina.
Awo ta keda na e director pa tuma decision pa caba y pa laga nan cuminsa carga arma riba Barcadera.
Mas punto di discusion
Tin mas punto manera uniform, situacion na aeropuerto mes, caminda cu e oficina ta den un situacion practicamente deplorabel y SADA ta mirando cu esaki no ta bay ni dilanti, ni patras.
E puntonan ey a wordo treci na atencion di e minister un baha mas, caminda cu el a avisa cu e lo bay papia cu e director. A palabra durante reunion cu minister cu e lo manda yama e sindicato pa un reunion tripartiet hunto cu director. A pidi pa e minister pa pone un timeframe riba cada punto pa wordo realisa, pasobra a reuni suficiente. Awo e minister lo bay trece e puntonan aki dilanti na e director, pa despues, ora ta asina leu, invita e sindicato pa bin sinta hunto pa asina discuti y mira na ki solucion por yega na esakinan.


text:
Si nos no ta cana den boluntad di Dios, nos ta cana robes, si un hende ta bisabo den un combersacion pa no hinca Dios den e asunto, cuidao pasobra e persona kier manipula bo, pasobra sin Dios nos no ta nada.
Si bo ta traha pa hende cu no kier tende di Dios.
Of caminda bo tin di separa Dios for di bo trabao.
Y ni un oracion bo no por haci na boca di trabao, y ora di tuma cierto decision Dios no ta wordo respeta, y su Palabra ta wordo poni un banda y temor pa Dios no tey..
Wak pa abo si mantene bo fieldad na Dios, manera den Daniel Capitulo 3 y Daniel Capitulo 6.
Maske bo wordo tira den forno di candela, of den cueba di leon, Señor lo ta cu bo tur momento pa libra bo for di candela y for di boca di leon.
Ta importante pa nos cana y biba den e boluntad di Dios pasobra nos tin di corda cu nos bida y nos curpa ta fia, e no ta di nos mes , e ta di Dios, y nos no por hunga e rol di independisa nos bida for di Dios y asina cuminsa cana den nos propio boluntad, pasobra esey no ta obra pa bon den nos bida.
No tin crecemento ora nos separa for di e mata di bida cual ta Cristo Hesus ( Juan 15:4).
Tur cos cu nos propone pa haci , no ta importa kico e ta, si e no ta den boluntad di Dios pa nos hacie e no ta funciona e lo trece solamente cansancio y fustracion.
Tampoco nos por sconde pa Dios of sali for di su boluntad, y no obedece su yamada, pasobra nos tur conoce e historia di Jonas, y pa medio di esaki nos tur sa cu nos mester ta serio y determina.
Hende por traha hopi plan yena kalender cu hopi cos, pero Dios ta esun cu tin e ultimo palabra.
Ora bo ta un persona cu ta kere, biba y cumpli cu e boluntad di Dios, bo reis lo ta planta den Cristo Hesus.( Salmo 1:1-3)
Y e siguiente cualidadnan lo wordo reconoce den bo:
Bo no por wordo facilmente manipula of controla door di hende, bo bista ta firme riba Dios. ( Daniel 6: 10)
Bo no ta broma cu posicion, y cosnan terenal, pero bo ta glorifica Dios pa tur locual cu E a haci den bo bida.(Filipensenan 3:12+13+14).
Bo no ta busca bo propio interes, pero tur caminda cu ta na bo alcanse bo ta saca bo man y yuda.( Filipensenan 2:4).
Ora bo reis ta planta den Cristo, bo por deal cu ofensa y rechaso, pasobra bo sa cu bo humildad lo hiba bo dilanti di Dios y hasta dilanti di reynan ( Mateo 5:38-42).
Ora bo ta un persona planta den Cristo Hesus, ya bo no ta biba mas , pero Cristo ta biba den bo, y bo carni a muri pa Su Spirito por biba den bo. ( Romanos 8 : 5-8).
Con bo ta sa cu e caminda den cual bo ta cana no ta den boluntad di Dios:
Awel lo presenta fustracion constante, cansancio, stress, depresion, porta cu ta sera, acuerdo nan cu no ta resulta, no tin crecemento, mentira etc.
Bo relacion cu Dios ta disminui, bo ta perde gana di haci oracion, y bishita cas di Dios,un frialdad spiritual ta drenta bo bida.
Pero ora bo ta haci boluntad di Dios bo por ta sigur di esaki:
Esaki ta e confiansa cu nos tin Su dilanti, cu si nos pidi cualkier cos conforme Su boluntad E ta tende nos.( 1 Juan 5:14+15)


text:
KRALENDIJK – Despues ku trabounan tabata paralisá i no por a sigui manera mester ta debí na e pandemia di ‘coronavirus’, asfalt a kuminsá kore djaluna tras di lomba. Ta trata di den e área di Skol Amplio Papa Cornes na Nort’i Saliña. Diputado James Kroon i Elvis Tjin Asjoe a bai na e sitio pa tuma nota di e trabou. Ya a pone promé kapa di asfalt i dentro di poko ta pone e kapa final. Kaya Leiden, e kaya prinsipal ku ta bai e skol ariba menshoná, ta trahando un sekshon pa hende kana. E kaya ta bai ta konstruí den e konsepto: kaminda pa outo i na banda un parti ku mata i despues e paseo pa hende kana. Otro banda di e kaminda ta bai tin un parti pa kore baiskel (Fietspad). E trabounan na e kaya aki a ranka sali algun dia atras.
Diputado James Kroon a menshoná ku ta bai drecha diferente otro kaya na Boneiru. “Pa e aña aki ta bai atendé ku Hulanda pa yega na fondonan disponibel pa kaminda Broertje Janga i drecha kaminda di bai Rincon, esun parti pariba. Ta notabel ku kaminda di bai Rincon ta den un estado fastioso ku ta rekerí atenshon. Hopi vehíkulo di peso ta pasa riba e kaya, entre otro pa bai BOPEC, loke ta kibra e kaya debí na e peso ku nan tin. Despues di e área di skol Amplio Papa Cornes, ta bai e skol den bario Antriol i kontinuá na Rincon. Seguidamente ta bai renobá kaya Amsterdam kompletu. Mas despues ta bai konstruí un rotònde na entrada di Rincon,” diputado Kroon a menshoná.
Diputado Elvis Tjin Asjoe a bisa ku e ta kontentu ku trabounan di asfaltamentu di kayanan. El a papia kon e proseso di asfaltamentu ta tuma lugá. E trabounan tin influensia positivo riba ekonomia. ‘Coronavirus’ a stroba hopi kos ku no por a kontinuá òf nan a kai atras finansieramente, manera pa hotèl i restorantnan, diputado Tjin Asjoe a bisa.


text:
KRALENDIJK – Sentro pa Hubentut i Famia(Shif) ta start ku proyekto Para Liber. Grupo di enfoke pa e proyekto ta pa muchanan entre 7 i 12 aña ku tin o tabatin mayor, miembro di famia òf konosí detené na prizòn. Meta di proyekto ta pa yuda muchanan prosesá nan emoshonnan relashoná ku lokual a sosodé. Dor ku mayoria bia detenshon o sinta kastigu den prizòn no ta drástiko solamente pa esun detené. Den hopi kaso e tin efekto negativo riba e sobrá di famia prinsipalmente e yu(nan). Esei ta un di e motibunan prinsipal pa kua Shif su trahadónan sosial pedagógiko a kuminsá duna sosten na famianan kon pa aserka e problemátika aki.
Pa mas informashon o pa inskribí bo yu(nan) tuma kontakto ku Sentro pa hubentut i Famia na telefòn 701-5257 o 701-5255. Tambe por mail na: hulplijncjg@gmail.com


text:
WILLEMSTAD — Den wikènt tras di lomba Liga MCB Promé Divishon su buèlta di seis a kontinuá ku tres partido den Stadion Antoine Maduro. Riba djabièrnè den e promé partido e ekipo di UNDEBA a enfrentá Centro Dominguito. Akinan tabata Centro Dominguito ku a sali di e porta grandi, derotando UNDEBA ku skor di 2-0. E golnan di Centro Dominguito a keda anotá pa, Shayron Bernardus i Henry Every.
Djasabra e buèlta di 6 a kontinuá ku e partido entre Hubentut Fortuna i Victory Boys. Ambos ekipo a hasi bon ku otro den e partido aki i a empatá na 1 gol pa banda. Pa Victory Boys a gol a keda anotá pa Damian de Kaster, miéntras ku e gol di Hubentut Fortuna a keda anotá pa Dario Causil Arias.
Riba djadumingu tabata Jong Holland ku a topa ku Centro Barber. E partido aki tambe a finalisá na un empatá na 1 gol. Pa Centro Barber e gol a keda anotá pa Mirco Colina Jr., miéntras ku pa Jong Holland e gol a keda anotá pa Julian Sanchez Perez.


text:
Ling & Sons Food Market, e supermercado mas grandi di Aruba, ta invita un y tur pa bin disfruta di su grandioso Pollo Loco Week na unda ta ofreciendo grandioso descuento riba galinja pa tur su clientenan VIP. E specialnan di Pollo Loco Week ta valido di dia 12 di Mei te cu 18 di Mei 2022.
Ademas di e siman di Pollo Loco, Ling & Sons ta ofrece hopi otro descuento na su clientenan VIP. Riba Diamars por disfruta di 20% di descuento riba tur fruta y berdura. Tur Diahuebs tin 20% di descuento riba carni. Tur Diahuebs ta cuminsa tambe Ling & Sons su VIP Deals di siman, specialmente pa tur cliente cu tin un VIP card. Si bo no ta miembro ainda, pasa libremente na nos Customer Service y registra pa uno sin ningun costo adicional.
Ling & Sons ta habri di Dialuna pa Diasabra di 7.30am te cu 8.00pm y Diadomingo di 9.00am te cu 3.00pm. Pa mas informacion, bishita shop.lingandsons.com of sigui Ling & Sons riba Facebook y Instagram.


text:
A cuminsa cu e categoria beginners, U - 10 , U - 13 y U – 18, mientras den oranan di anochi a sigi cu e categorianan di A y B klas. Mester bisa cu tur wega ta importante mirando cu ta hunga a base di puntuacion cu a lo largo ta defini e ranking di tur luna. Aki cada hungado por mira riba cua posicion e ta y mas cu claro ta pa cada atleta importante pa sa si tin un progreso di nan propio wega hunga.
Pa loke ta e ranking di luna di augustus nos tin e siguiente resultadonan: Den e categoria U-10 nos tin na prome luga Shawn Kock mientras na di dos luga a keda Trevor van der Biezen. Den e categoria U-13, e prome luga a bay pa Bob Chung y di dos luga pa Mikayla Mathilda y di tres luga a bay pa Jeremy Ras. Den U-18, e prome luga a bay pa Jeandry Mathilda, e di dos luga a bay pa Ching Ho Chung y di tres luga pa Donald Yarzagaray. Den e categoria di B-klas, nos a haya na prome luga Alfred Leong, na di dos luga Wing Chow Leong y na di tres luga a keda James Letren. Por ultimo den A – klas, e prome luga a bay pa Mario Lobo, e di dos luga pa Andy Gomes y e di tres luga pa Bart Magnus. Mester bisa cu den e ultimo añanan e deporte di tennis di mesa a bin ta crece den un forma impresionante unda principalmente hopi mucha a cuminsa practica e deporte aki. Den e ultimo dos añanan, ATTA a atende varios campo di entrenamento cu nan hungadonan infantil y hubenil den Caribe. Tambe a sa na logra varios medaya den e diferente competencianan den nos region.
Un danki sigur na Lotto, e Loteria di Aruba pa medio di Comision di Subsidio cu a subsidia e competencia di ranking di Aruba Table Tennis Association.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Kerido kompatriotanan,
Awe nos ta selebrá aña di Rei. Nos rei Willem-Alexander ta kumpli 55 aña. Nos ta deseá e ku su famia un kumpleaño felis i un selebrashon ameno. E aña akí Dia di Rei ta den lus di konektividat, enlase, union efektivo ku otro. Ta un tema na su lugá, pasobra ku selebrashon di aña di Rei, tambe aki den nos parti di Reino, nos ta afirmá nos laso ku Kas Real. Pa mi ta un honor i un plaser di por dirigí palabra na boso tur akí en konekshon ku tal selebrashon.
Ta parse ku e pandemia ku e último añanan tabatin mundu den su gara, awor na Kòrsou ta bou di kòntròl. Lamentablemente te ainda, ketu bai, nos ta sigui eksperensiá e konsekuensianan. E pandemia a sagudí nos fundeshi ekonómiko fuertemente i a trese den klaridat prinsipalmente e partinan débil, den sentido sosio-ekonómiko. Sin embargo, konsekuensianan di e krísis lo tabata muchísimo pió, si nos no tabatin e laso ku Reino.
Pa den futuro tambe ta eksistí e boluntat di sigui brinda nos apoyo den kuadro di Reino, pa nos por logra bini ariba bèk komo pais. E apoyo akí tin komo ophetivo, hasi ku Kòrsou ta resiliente; e ta ofresé nos pais e oportunidat ademas di realisá tan pronto posibel i riba nos propio forsa e outonomia atkirí; aktualmente ta debatiendo kon esaki mester sosodé. Ta un bon kousa; pasobra nos mester sigui skucha otro i sigui komuniká ku otro semper ku un ophetivo na mente: sirbi nos hendenan. Gobièrnu ta hañ’é dilanti di e tarea difísil di implementá e reformanan nesesario. Den e proseso akí ta inevitabel ku ta topa tropieso na kaminda. Mi speransa i ekspektativa pa boso, siudadanonan di Kòrsou ta, ku nos por mira huntu den direkshon di un futuro kolmá ku konfiansa. Ta di komprondé, ku komo representante di Rei i di gobièrnu di Reino mi no ta kompletamente ophetivo. Mi ta spera ku lo por pordoná mi esaki, prinsipalmente awe riba dia di Rei su aña. Pero ... na promé lugá ..., mi ta Yu di Kòrsou!
Mi ta konvensí ku den nos pueblo ta eksistí e potensial di reforma. T’ei ta kaminda nos forsa ta sinta. I sigur esaki ta e kaso tambe serka nos hendenan ku a skohe otro pais pa nan bai biba. Nos mester mobilisá e forsanan ei. Ta nesesario pa nos bolbe bira atraktivo pa nos siudadanonan, pa nan no tin nodi di sali bai buska un mihó bida otro kaminda; pero inkluso ku esnan ku ya ta biba afó, lo skohe hustamente pa nan bolbe nan patria.
Esaki ta un bon momento tambe pa reflekshoná riba e hendenan ku semper ta komprometí ku nos sosiedat. Ayera mi tabatin e plaser di otorgá na nòmber di Su Mahestat Rei, 23 kondekorashon real na kon-siudadanonan ku durante hopi aña a desplegá servisio i dedikashon na benefisio di nos komunidat. Mi ta bolbe felisitá e dekoradonan ku nan honorabel distinshon.
Nos ta selebrá dia di Rei 2022 den solidaridat ku tur e siudadanonan di reino na Aruba, Boneiru, Saba, Statia, Sint Maarten i na Hulanda. Tambe na nòmber di mi esposo, Herman, mi ta proponé un bríndis pa salú di nos Mahestat Rei na okashon di su aña i pa tur e méritonan di nos dekoradonan.
Biba Rei!


text:
KASAMENTU ENTRE PAREHA HOMOSEKSUAL POR BIRA UN REALIDAT?
KASAMENTU ENTRE PAREHA HOMOSEKSUAL POR BIRA UN REALIDAT?
Bon siman na tur esnan ku a kustumbrá ku e kolumna aki i danki pa tur e komentarionan positivo I konstruktivo. E siman aki mi ta para ketu na un tema ku semper ta trese basta diskushon I kontroversia. Ban wak e pregunta di siman:
Señora abogada bondia i bon siman, mi ta un hende muhé di 35 aña i mi tin mi trabou mi kas mi outo tur mi kosnan. Mi ta paga belasting meskos ku tur hende, e úniko diferensha ta, ku mi ta homoseksual i mi tin mi partner ku mi ta biba años ku n’éi nos ke kasa. Resientemente nos a lesa un ke otro den korant tokante kasamentu entre personan di e mesun sekso i ku esaki a bira lei na Alemania. E pregunta ta nos por kasa kaba of kon e asuntu ta hinká den otro?
Danki pa e pregunta i sigur unu hopi aktual na e momento aki i unu ku ta trese hopi kontroversia den tur sector i gremio. Laga nos ban wak kiko lei ta stipulá tokante kasamentu denter di partner di mesun sekso. Aktualmente nos lei sivíl ta bisa ku kasamentu ta entre un hòmber i un muhé. Tambe lei ta stipulá e kondishonnan pa por kasa. Esei ta trese ku personanan di mesun un sekso no por kasa ku otro in prinsipio aki na Kòrsou.
Jurisprudentia(hurisprudensia) a dikta ku si personanan di e mesun sekso di Nashonalidat Ulandes kasa na Ulanda òf Boneiru òf riba kualke teritorio Ulandes nan matrimonio mester wòrdu registrá aki na kranshi. Esaki ta un forma di tòg kasa ku bo partner, registr’é di un manera legal. Si akaso bo ta un persona katóliko lo no ta posibel pa selebrá e matrimonio i haña bendishon den un misa pasó lei di beibel no ta permití esaki i nos kódigo tambe no ta pèrmití ni e kasamentu te pa kasa na misa. Tene na kuenta si, ku otro benifisionan ku partner nan ta haña pasó nan a kasa ku un pareha heteroseksual, lo no konta pa partner nan di e mesun sekso, manera derechi riba penshun òf seguro sosial. Esaki nan tambe jurisprudentia a dikta. Ta keda na nos parlamentarionan pa trese e debate aki den parlamento i pone e tema na diskushon.
Pues ya bosa, amor ta siegu i kurason no por surpasá rason. Apesar di tantu prohibishon dor di lei, tòg partner di e mesun sekso por registránan matrimonio i biba komo kasá ku otro aki na Kòrsou. Hopi di nos tin miedu di loke nos no ta ignorante p’é i riba e tereno aki falta hopi edukashon i informashon ahinda. Ta krusial ora tin debate di gruponan ku ta representá parehanan homoseksual, pa nos tur partisipá, duna komentario konstruktivo i Semper keda ku menta habri! Bon siman i ban hasi kosnan kreativo pa nos yunan gosa di nan fakansi.


text:
Minister di Turismo y Salud Publico sr. Dangui Oduber ta duna un splicacion amplio riba henter e situacion di ‘eigen bijdrage’ y con ta bay reduci e gastonan pa evita esaki. E mandatario nunca tabata di acuerdo cu pa introduci e ‘eigen bijdrage’ contrario na partido AVP cu si tabata wak esaki como un alternativa.
Situacion bow leynan existente
Den cuadro di estudionan reciente haci a peticion di Ministerio di Turismo y Salud Publico, pa cu e mercado di importacion di remedi na Aruba, a constata (den comparacion cu otro paisnan den Reino) lo sigiuente:
1. No tin competencia den e mercado di importacion di medicina na Aruba, caminda cu na Hulanda a introduci un permiso special pa stimula competencia y baha prijs.
2. Un cantidad substancial di remedi cu ta wordo importa ta registra na Hulanda y ta wordo importa pa medio di un permiso special y temporario den situacionan di scarsedad.
3. Remedinan cu ya ta registra na Hulanda/Europa ta wordo registra acceleradamente na Sint Maarten. Na Corsou na 2020 a cambia ley pa por registra remedinan generico accelerademente si ya nan ta registra na Merca, Europa of Canada. Na Boneiro a stop registracion local y ta basa nan mes riba registracion di remedi na Hulanda.
4. Tin un rekesito (‘tropendossier’) cu expertonan ta considera superflou den e proceso di registracion di mayoria di remedi cu ya ta registra na Europa/Merca.
5. Na Hulanda regularmente ta reuni cu e sector pa baha prijs of contene gasto di remedinan caro y ta aplica e ‘Apotheekinkoopprijs’ (AIP: prijs maximo cu mag di bende remedi cu botica).
6. Varios remedi (‘zelfzorgmiddelen’) cu ta wordo bendi na Hulanda y Merca na otro lugar aparte di botica, aki ta wordo bendi solamente den botica.
7. Aruba no conoce un regulacion specifico y dilenea pa por duna acceso anticipa na programanan di prueba di remedinan experimental prometedor na patientnan cu ya no por wordo trata cu remedinan existente (‘early access/compasionate use’).
Solucionan
A base di estudionan haci a conclui cu tin un potencial grandi pa modernisa nos leynan y baha gastonan di remedi.
Den e cuadro ey lo bay cambia e Decreto di remedinan (‘Landsbesluit verpakte geneesmiddelen’) a base di entre otro e siguiente puntonan di salida:
1. Lo stimula competencia y evita scarsedad di remedi a base di structuracion di e duracion di e diferente tipo di permiso di importacion di remedi y asina crea mas certesa (‘rechtszekerheid’) y un ‘level playing field’ pa tur esnan cu ta opera riba e mercado di importacion di remedi, sea cu ta importador of boticario.
2. E ‘Apotheekinkoopprijs’ lo ta bay ta e base (‘richtlijn’) central pa calcula e prijsnan di remedi importa.
3. Lo introduci un structura di dialogo a base di cual lo reuni regularmente cu e sector (importadornan, boticarionan/ HOH/AZV) pa baha prijs di remedinan caro. Den esaki lo coopera cu Hulanda cu como mercado mas grandi tin mas influencia pa cu prijs di remedinan caro.
4. Remedinan cu ya ta registra na Hulanda/Europa/Merca of Canada lo por wordo registra acceleradamente na Aruba.
5. Varios remedi cu ta wordo bendi na Hulanda y Merca na otro lugar aparte di botica, aki na Aruba tambe lo por bay wordo bendi no solamente den botica. Esaki lo por baha prijs di e remedinan di cuido propio (‘zelfzorgmiddelen’) y ademas crea un ambiente mas familiar pa turistanan cu ta custumbra di tin acesso na remedinan asina no solamente den botica.
6. Lo introduci un regulacion specifico pa por evaulua si por duna acceso anticipa na cierto programanan di prueba, cu gastonan minimo of conteni, di remedinan experimental prometedor, na patientnan cu ya no por wordo trata cu remedinan existente.
7. Dentro di 24 luna lo evalua a base di un articulo di evaluacion (‘evaluatiebepaling’) si meste haci ahustacionan adicional pa garantisa acceso na remedinan na prijsnan rasonabel.
A base di e cambionan proponi lo stimula competencia y innovacion, y a calucula cu lo por spaar minimo entre 6 pa 8 miyon Florin pa aña riba gastonan di remedinan, cual lo reemplasa entradanan calcula y asina evita introduccion di un propio contribucion (‘eigen bijdrage’) door di aseguradonan.
Di e manera aki Minister Dangui Oduber ta evita pone mas peso riba pueblo su lomba y na mes momento cumpli cu e instruccion di Hulanda pa corta 60 miyon den cuido. Algo cu e mandatario nunca tabata di acuerdo cune pero mester a simplemente cumpli cune.


text:
Nos tur ta busca felicidad y pa cada hende felicidad tin un otro contenido. Felicidad por ta den amor pa pareja, pero e por ta tambe amor pa profesion, pa e nietonan of pa Dios. Of felicidad por ta tambe un combinacion di diferente cos. E buki ‘Pa Semper’ ta trata e buskeda di amor den pareja. Pero e buskeda aki ta hiba e diferente figuranan den e buki na un caminda basta largo y turbulento pa finalmente realisa cu felicidad no ta asina dificil. Y si bo scoge pa e cosnan cu tin balor real den bida, felicidad por ta tambe hopi cerca di cas of den cas mes. E buki ta jen di sabiduria di nos grandinan. Diferente generacionnan ta topa otro den ‘Pa Semper’ y hunto nan ta explora e sentido di bida den cada periodo di bida. Tin hopi intriga tambe den e buki pa asina por jega na un forma of otro na e informacion cu e dos rivalnan femenina ta desea di haja. Intriga cu ta jega te hasta na un aventura entre e dos damanan.
Via Nico Luydens di Van Dorp mi a topa cu e buki ‘Pa Semper’ di Sherwin Jacobs. Un autor cu hopi perseverancia pa duna nos idioma Papiamento un coleccion cada dia mas grandi di buki. Sherwin Jacobs ta scirbi pa diferente edad. Asina e kier juda conserva tambe nos custumber y sabiduria di bida desde jong cerca nos muchanan. Sherwin Jacobs ta bisa “Mi ta constata un necesidad hopi grandi na storia den nos propio idioma Papiamento na nos isla”. Por cumpra e buki aki na Van Dorp y De Wit Stores.
‘Pa Semper’… Buki di Sherwin Jacobs ta sinja nos di e buskeda na felicidad.
E buki ‘Pa Semper’ di Sherwin Jacobs ta trata e buskeda di amor den pareja. Pero e buskeda aki ta hiba e diferente figuranan den e buki na un caminda basta largo y turbulento pa finalmente realisa cu felicidad no ta asina dificil. Y si bo scoge pa e cosnan cu tin balor real den bida, felicidad por ta tambe hopi cerca di cas of den cas mes. E buki ta jen di sabiduria di nos grandinan. Por cumpra e buki na Van Dorp y De Wit Stores
Nos tur ta busca felicidad y pa cada hende felicidad tin un otro contenido. Felicidad por ta den amor pa pareja, pero e por ta tambe amor pa profesion, pa e nietonan of pa Dios. Of felicidad por ta tambe un combinacion di diferente cos. E buki ‘Pa Semper’ ta trata e buskeda di amor den pareja. Pero e buskeda aki ta hiba e diferente figuranan den e buki na un caminda basta largo y turbulento pa finalmente realisa cu felicidad no ta asina dificil. Y si bo scoge pa e cosnan cu tin balor real den bida, felicidad por ta tambe hopi cerca di cas of den cas mes. E buki ta jen di sabiduria di nos grandinan. Diferente generacionnan ta topa otro den ‘Pa Semper’ y hunto nan ta explora e sentido di bida den cada periodo di bida. Tin hopi intriga tambe den e buki pa asina por jega na un forma of otro na e informacion cu e dos rivalnan femenina ta desea di haja. Intriga cu ta jega te hasta na un aventura entre e dos damanan.


text:
APEX Cement ta un cement superior y fresco, empaketa na Aruba, cu a caba di lansa den mercado pa brinda e maestro di construccion cu un calidad di cement garantisa. APEX Cement ta pa traha concret, pega bloki, pleister y haci acabado di vloer.
APEX Packing Plant ta un compania cual a wordo inicia na comienso di 2020. Apex ta un planta di empake nobo na Aruba, brindando un suministro di cement duradero y confiabel pa e isla. E planta aki ta consisti di un proceso sostenibel ‘dust-free’, garantisando semper un producto di calidad halto, pues a bini cu APEX Cement, empaketa na Aruba pa asina garantisa frescura y calidad.
Esaki ta un cement fresco y facil pa traha cune. Frescura di un cement ta algo hopi importante pa trabaonan di excelencia, garantisando calidad superior den tur proyecto. Trahando cu APEX Cement, bo ta sinti y mira e diferencia mesora. Abo como e maestro di construccion, pakico busca algo bon, ora cu bo por scoge pa algo superior?
Probecha di e tremendo oferta di e lansamento y introduccion di APEX Cement! Cumpra 8 saco di APEX Cement y ricibi 1 saco GRATIS, of cumpra 1 palet y ricibi 8 saco GRATIS pa un temporada limita!
APEX Cement ta obtenibel na Do It Center, ATCO Concrete Products of bo por libremente haci bo pedido online viawww.apex-cement.com.
Sigui nos riba nos pagina di Facebook y Instagram pa tur informacion y desaroyo. Mas fresco, mas fuerte, APEX Cement, calidad garantisa!


text:
July 13, 2021
Mini Pasaporte di Buki
MBP
Mini Pasaporte di buki
Willemstad – Awe nos a kuminsá risibí nos promé MPB. Lesamentu ta hopi importante pa desaroyo intelektual di muchanan i pa tene muchanan aktivo ku lesamentu den fakansi tambe Biblioteka Nashonal di Kòrsou (BNK) ta bai lansa e proyekto Mini Pasaporte di Buki, den fakansi grandi te ku 14 di ougùstùs 2021 tur mucha di grupo 1 te ku grupo 8 di Kòrsou por partisipá.
Pa partisipá ta fásil. Muchanan di grupo 1 te ku grupo 5 ta entregá sea un pintura, relato òf un “collage” di kada buki lesá. Esnan di grupo 6 te ku grupo 8 ta traha un resúmen di mínimo 50 palabra di kada buki lesá. Na entrega di esakinan, kada mucha ta haña un steker den su pasaporte. Ku un mínimo di 3 steker e mucha ta risibí un sertifikado i esnan ku alkansá 5 steker, ta risibí un regalo tambe.
Pa mas informashon di e proyekto aki i reglanan di partisipashon, por tuma kontakto ku Biblioteka Nashonal Kòrsou na 841-BOOK (2665) òf via e email lesa@bnkcuracao.com
Ultimo fecha di entrega ta djasabra 14 di ougùstùs 2021.


text:
Un grupo di mercenario, consistiendo di ex soldadnan Colombiano ta esnan cu a mata e President Haitiano Jovenel Moïse.
Despues di un tiroteo pisa den e capital di Port au Prince polis a logra aresta 17 cu tawata kedando den un cas. E restonan a core drenta e embahada di Taiwan unda cu nan a wordo deteni tambe.
Den e intercambio di bala 3 a muri, mientras 8 a huy pues ta fugitivo.
No ta duidelijk te awor aki ken a planea e atake y e motibo su tras.
Esnan deteni a wordo mustra na Prensa, por a mira algun na sanger y golpia, tambe a mustra Prensa e cantidad di armanan cu a wordo haya.
Manera sa e atake a tuma luga den oranan trempan di diaranson ultimo, momento cu un grupo di hombernan arma a drenta cas di President Moïse.
E la ricibi 12 impacto di bala y nan a saca un wowo di dje.
Su casa Martine Moïse(47) apesar di a resulta seriamente herida ta stabil. E la wordo bula over pa Florida unda e ta ricibiendo tratamento medico avansa.
Un grupo di 28 homber a drenta e cas, di cual 26 ta Colombiano y dos Mericano di origen Haitiano.
Segun Media e dos Mericanonan di origen Haitiano lo tawata hunto cu e grupo pa translate o sea pa comunica na e idioma Creole of Frances. Via internet nan lo a haya e contacto.
“E mission tawata pa aresta e Presidente Jovenel Moïse. . . Y no mate”, asina Hues Clément Noël a conta Le Nouvelliste.
Segun El Tiempo di Colombia, e lo a haya algun documento den nan poder indicando cu 4 di e Colombianonan envolvi a biaha pa Republica Dominicana como turista. Esaki tawata juni 4, unda cu despues nan lo a crusa e frontera drentando Haiti.
E asesinato a causa hopi disturbio den e pais mientras a declara estado di emergencia den e pais mas pober di Zuid America. Republica Dominicana a cera su frontera cu Haiti.


text: KRALENDIJK – Hopi luna no ta tende e gritu di retraso, loke tabata algu normal pa biahero di entre otro Boneiru, Kòrsou i Aruba. Último lunanan kompanianan di aviashon ku ta bula entre e islanan ariba menshoná ta hopi stabil. Den pasado e kompaña Insel Air tabatin un sistema di atendé ku skema di buelo, ku no tabata na òrdu. Esaki a sosodé pa algun aña, i despues e kompania a stòp di eksistí. Divi Divi Air ta un di e kompanianan ku tin hopi aña di eksistensia, i ta bula práktikamente semper na ora segun nan skema di buelo. Despues ku Insel Air a stòp di bula entre e 3 islanan ariba menshoná, e kompania EZ Air a amplia i ta bula relativamente na ora. Aparte di Divi Divi Air i Ez Air, Aruba Airlines ta otro kompania di biahe ku ta bula entre Boneiru, Aruba i Kòrsou, i ta kumpli bon na ora, segun nan skema. Lógikamente kada kompania por tin kontra tempu sierto momentu, i por pone ku nan ta poko for di nan skema. Esaki ta sosodé tur parti di mundu ku kompanianan di aviashon. Awor e hende por plania pa biaha entre islanan ABC pa kualke kompromiso, i nan por ta na e ora stipulá pa nan destinashon.


text:
KRALENDIJK – Radio Live 99.9 FM a papia ku Martijn Zwiers di BWM tokante e rotònde nobo ku tin na altura di Kaya Amsterdam i Kaminda Djabou. A tuma nota ku trabou nan ta praktikamente kla pa habri e kaminda pa dianan di fiesta, sinembargo tin e impreshon ku e kaminda ta smal. Meskos ta e kaso na Kaya Carlos A. Nicolaas enfrente di NAPA Auto Parts. Tin hopi espasio na banda pero e kaminda ta smal konstruí. Martijn Zwiers a bisa ku e parti pa loke ta trata midí òf hanchura di kaminda no ta den nan man. “Simplemente nos ta haña tarea pa ehekutá kaminda i e midínan, esta kon hanchu un kaminda mester bin, gobièrnu ta diseñá e proyekto. Nos ta traha segun e midínan ku nos a haña riba mapa. E ta kasi 6 meter di hanchura. Un kos mi sa ku e kamindanan ta trahá di tal forma ku un trùk i treiler por pasa. Pues no tin indikashon ku e kaminda òf e rotònde resien konstruí ta smal. Solamente loke ta diferente for di e rotònde nan aktual ta e sirkulo. E ta untiki mas chikitu ku e otronan den Playa.
E rotònde nobo aki pa djabièrnè awor ta kla, den e sentido ku outo por hasi uso di dje. Na luna di yanüari ta ser’é temporal pa finalisá e trabou den su totalidat. Ta bon pa informá ku no ta pèrmití trùk i treiler (konteiner) hasi uso di e rotònde ariba menshoná pa awor. Esaki debí ku e kaminda no ta apropiá aktualmente pa vehíkulo pisá. Pues pa protekshon di e trabou. Ta urgí pa vehíkulo di peso, hasi uso di otro kaminda pa yega nan destinashon, sin pasa na e rotònde na Kaya Amsterdam i Kaminda Djabou”, Martijn Zwiers a bisa.


text:
Tourism Corporation Bonaire (TCB) ta anunsiá ku riba 1 di sèptèmber 2021 e kurso duná dor di FORMA kual ta ‘Bonaire In-depth and Guiding skills’ lo kuminsá.
E kurso lo wòrdu duná 3 biaha pa siman di 8 ‘or di mainta pa 12 ‘or di merdia i lo dura 8 siman, kaminda ekspertonan di turismo lo duna e lèsnan ku lo kubri diferente topiko relevante tokante Boneiru i turismo. E kurso lo kubri topiko manera Boneiru su naturalesa, flora i fauna, kultura, historia, sostenibilidat, gobiernu i mas. Adishonalmente, e programa lo siña tekniká di guia i servisio pa bishitante.
E kurso aki ta spesialmente pa guia di rekorido i operadornan, shòfur, bendedonan, otro persona den industria di hospitalidat i otro personanan interesá pa sa mas tokante Boneiru. E preis pa e kurso di 8 siman ta $300 i ta inkluí instrukshonnan, buki, i ekskurshon. Partisipantenan lo ta terminá e kurso ku eksito dor di risibí un ‘intermediate certified certification’.
“Nos ta kontentu ku TCB por kolaborá ku FORMA pa kuminsa bèk ku e kurso aki. Boneiru su turismo ta demandá un nivel haltu di servisio i kalidat di informashon. Den kuadro di desaroyo di nos kapital humano, nos kier forma i inspirá nos profeshonalnan den sektor. Huntu nos por elevá nos konosementu i sigui pone Boneiru riba mapa mundial,“ Miles Mercera CEO di TCB a bisa.
Formulario pe registrá ta disponibel na TCB, Achie Tours i FORMA. Tambe riba e página di Facebook di FORMA.


text:
Ora nos ta papia di algu bieu, e implikashon ta ku algu mas nobo ta eksistí. Esei ta e kaso
ku Tèstamènt Bieu. Nos Beibel ta konsistí di dos parti—loke nos ta yama Tèstamènt Bieu i
Tèstamènt Nobo.
E palabra “tèstamènt” ta referí na un aliansa. Dios a hasi un aliansa ku Su puebel. Ma e
hendenan di Israel a frakasá. Nan no a kumpli ku e rekisitonan di e aliansa. Pesei, Skritura ta
laga sa ku tempu lo yega ku Dios lo sera un aliansa nobo ku Su puebel. Jeremias 31:31-33 ta
bisa, “’Ata, e dianan ta bin,’ SEÑOR ta deklará, ‘ku lo Mi sera un aliansa nobo ku e kas di Israel
i ku e kas di Juda, no manera e aliansa ku Mi a sera ku nan tatanan den e dia ku Mi a kohe nan
na nan man pa saka nan for di tera di Egipto, Mi aliansa ku mi a kibra, ounke ku Mi tabata un
esposo pa nan,’ SEÑOR ta deklará. Ma esaki ta e aliansa ku lo Mi sera ku e kas di Israel
despues di e dianan ei, ‘ SEÑOR ta deklará. ‘Lo Mi pone Mi lei den nan i lo Mi skirbié riba nan
kurason, i Ami lo ta nan Dios i nan lo ta Mi pueblo…’” Den Tèstamènt Nobo, Hebreonan
kapítulonan 7-10, ta papia di e aliansa nobo, referiendo na loke Jeremias a skirbi (8:8-12).
Tèstamènt Bieu i Tèstamènt Nobo ta referí en general na e aliansanan aki.


text: Diahuebs merdia a drenta informe di un accidente cu hende herida na Bubali pabao di Boegoeroei, mesora a dirigi tanto polis como ambulans na e sitio. Na prome vista a kere cu aki ta trata di un accidente di cadena pero na yegada di e patruya a bin compronde cu aki ta trata di 2 accidente tras di otro. E accidente a sosode asina aki cu e chauffeur di e Kia Cerato no a regula su velocidad ni a mantene distancia a bay dal tras di e Kia Picanto cu tabata para pa bira na man robez y a dal nan tras. Na e momentonan ey e chauffeur di un Hyundai truck tampoco a regula su velocidad ni a mantene distancia a bay dal tras di e Kia Cerato cu a caba di dal e Picanto su dilanti. Debi na e impacto tanto e chauffeur como e pasahero na banda a resulta herida. E pasahero tabata keha di dolor na su pecho y e chauffeur na su pia. Na yegada di e ambulans nan a atende ambos victima.


text: Diadomingo mainta a drenta informe di cu tin un pelea formal memey di caminda na Montaña mesora 3 patruya a dirigi nan mes na e sitio. Na yegada di e prome 2 patruyanan nan a bin topa e 2 bringadornan ta bringando memey di caminda mesora polis a hala nan for di otro y a atende cu nan. Un otro patruya cu a bini for di pariba a bin topa cu un auto memey di caminda cual vehiculo lo ta pertenece na un di e bringadornan. Un di e damanan a bin resulta un conocido di polis cu ta sufri problemanan mental. Polis a tuma contacto cu Respaldo pa atende cu e dama aki. Un observacion ta cu a para bira awor cu ta tur dia polis mester bay na Respaldo pa yuda nan atende cu pacientenan cu problema mental.


text: Diamars madruga a drenta informe di un accidente unda cu un auto lo a bolter y hende herida na Palm Beach, mesora a dirigi tanto polis como ambulans na e sitio. Na yegada di e patruya a bin encontra cu e Kia Picanto V2579 cual lo a accidenta bayendo panort cu velocidad halto despues di e cruzada peligroso net prome cu e vianan uni a perde control subi e piedranan memey di e isleta bay halto y bay dal riba un palo di lus otro banda di caminda. E impacto tabata asina fuerte cu a saca algun di e pasajeronan for di e auto di cual polis a bin encontra 3 hende den e pida mondi pabao di caminda y a nota 2 persona purbando di bandona e sitio na pia bayendo den direccion di e hotelnan di e 3 heridonan benta den e mondi 2 di nan tabata mustra seriamente herida mientras e di 3er a bisa cu nan tabata 5. E patruya na e sitio a pidi un otro patruya pa tira bista wak si nan ta bin encontra cu nan. Despues di un rato e patruya a regresa cu e otro 2 nan cu a cana bay di cual un di nan tambe ta herida y ambos a core bay di e susto. Ambulans a presenta na e sitio y a transporta e 3 heridonan pa hospital mientras polis a hiba e otro 2 nan tambe pa hospital. Polis a confisca e vehiculo pa mas investigacion.


text:
Seguridat móbil
Ora bo usa MCB Mobile, e siguiente medidanan di seguridat ta protehá bo datonan.
Protekshon di bo informashon
- Ora bo usa MCB Mobile, bo kuentanan ta protehá mediante kriptografia di 128 bit, meskos ku na Online Banking.
- Pa bo login na MCB Mobile, bo ta usa e mesun Usuario i Kódigo di Akseso (password) ku na MCB Online Banking.
- Ora bo login na MCB Mobile, semper nos ta pidibo duna nos outentikashon adishonal, por ehèmpel ku un e-Pass.
- MCB Mobile no ta warda informashon di kuenta personal riba smartphone i tablet. Pues, si un hende hòrta bo telefòn, bo kuenta di banko no ta den peliger.
Baha e Mobile App na un manera sigur
MCB su Mobile Apps ta disponibel solamente via Apple App Store i Google Play. Ora bo baha e Mobile App di MCB riba bo telefòn òf tablet, wak bon pa bo hasié solamente for di un di e sitionan di konfiansa akí i no for di niun otro fuente. Ademas, promé ku bo baha un app, paga tinu ken a trah’é. MCB lo no pidibo baha niun app ku no ta nos mes a desaroyá. No ‘root’ ni ‘jailbreak’ bo telefòn òf tablet (esta, no kita e restrikshon ku ta blòkia instalashon di sierto software) pa asina evitá e limitashonnan ku bo kompania di telekomunikashon òf e fabrikante di bo aparato a fiha. Si bo hasi esei, e medidanan di protekshon instalá riba bo aparato pa defend’é kontra e peligernan ku ta eksistí lo no funshoná mas.


text:
Brian D a graba ku Buleria
Resientemente Brian Dekkers (BrianD) tabata na Aruba, unda e la hasi un grabashon ku músikonan di e agrupashon musikal Buleria. E piesa komponé pa Dwight Leoneta/ Brian Dekkers ya ta klá i awor ta sperando e momentu adekuá, pa lòs esaki. (Nos tin pasenshi!).
E grabashon a tuma lugá, na momentu ku e kantante tabata presente, pa un kombersashon i posibel negoshashon na Aruba ku un kas di produkshon super eksitoso! “Tempu” a bira nos mihó amigu i semper ta resultá a mihó maestro. Pa awor aki, e kurason di e fanátiko fiel di BrianD for di- “Ik hou van jou” pa “Nan no por kibra nos” i “Ora bo tin’e “ a kuminsá kòrda yen kos great di e último presentashon di Brian D tantu na Aruba i na Kòrsou. Nos ta warda ku pasenshi.... éksito Brian!


text:
KRALENDIJK – Djabièrnè 13 di mart, tim di maneho insular a organisá un enkuentro ku Prensa pa medida relashoná ku vírùs di corona. Gezaghèber Edison Rijna di tim di maneho insular a papia i a menshoná ku na Boneiru no tin niun hende ku ‘Corona virus’. “Sí a tuma algun desishon meskos ta e kaso na islanan besiña. Ta bai sera entrada di buelonan for di Europa pa Boneiru entrante 14 pa 31 di mart 2020. Barku krusero no ta bin mara na Boneiru, miéntras tantu kompanianan di barku krusero tambe a tuma desishon pa no sali for di porta di salida di e barku i no ta bin den e área di Karibe pa 30 dia. E desishon ta entre otro pa motibu ku no por atendé ku kantidat grandi di persona si nan tin e vírùs. Ta purba mas posibel pa evitá ku e malesa ta yega Boneiru. Pa loke ta trata kuminda no mester drenta pániko. Tin sufisiente kuminda pa e isla di Boneiru i tin atenshon si resultá ku mester buska komestibel for di otro direkshon ku no ta esun aktual. Pa loke ta trata produktonan manera gasolin, gasoil i otronan, tampoko ta un problema. Transporte di hende entre Boneiru i Europa ta sera, sinembargo e parti di transportá karga ta kontinuá. Pa esnan ku tin plania pa biaha pa eksterior evitá momentu ku ta posibel, evitá di hinka bo mes den situashon pa kontagiá ku vírùs di corona,” gezaghèber Rijna a menshoná. Dòkter Giovani Frans kende tambe ta forma parti di e Tim di maneho insular a papia i a menshoná ku un persona ku vírùs di corona lo no tin síntoma grave, ku eksepshon di hende di edat ku ya tin difikultat. “Nos tin ku pèrkurá pa e vírùs no yega Boneiru, i si e yega pa e no plama,” entre otro dòkter Frans a menshoná.
Gezaghèber Rijna na final a bisa pa ban traha huntu pa e vírùs no yega Boneiru i plama. Por sigui pa medio di ‘Facebook page’ di OLB pa mas informashon tokante vírùs di corona.
KRALENDIJK – Djabièrnè 13 di mart, tim di maneho insular a organisá un enkuentro ku Prensa pa medida relashoná ku vírùs di corona. Gezaghèber Edison Rijna di tim di maneho insular a papia i a menshoná ku na Boneiru no tin niun hende ku ‘Corona virus’. “Sí a tuma algun desishon meskos ta e kaso na islanan besiña. Ta bai sera entrada di buelonan for di Europa pa Boneiru entrante 14 pa 31 di mart 2020. Barku krusero no ta bin mara na Boneiru, miéntras tantu kompanianan di barku krusero tambe a tuma desishon pa no sali for di porta di salida di e barku i no ta bin den e área di Karibe pa 30 dia. E desishon ta entre otro pa motibu ku no por atendé ku kantidat grandi di persona si nan tin e vírùs. Ta purba mas posibel pa evitá ku e malesa ta yega Boneiru. Pa loke ta trata kuminda no mester drenta pániko. Tin sufisiente kuminda pa e isla di Boneiru i tin atenshon si resultá ku mester buska komestibel for di otro direkshon ku no ta esun aktual. Pa loke ta trata produktonan manera gasolin, gasoil i otronan, tampoko ta un problema. Transporte di hende entre Boneiru i Europa ta sera, sinembargo e parti di transportá karga ta kontinuá. Pa esnan ku tin plania pa biaha pa eksterior evitá momentu ku ta posibel, evitá di hinka bo mes den situashon pa kontagiá ku vírùs di corona,” gezaghèber Rijna a menshoná. Dòkter Giovani Frans kende tambe ta forma parti di e Tim di maneho insular a papia i a menshoná ku un persona ku vírùs di corona lo no tin síntoma grave, ku eksepshon di hende di edat ku ya tin difikultat. “Nos tin ku pèrkurá pa e vírùs no yega Boneiru, i si e yega pa e no plama,” entre otro dòkter Frans a menshoná.


text:
Oranjestad, 01 april 2021
Entrante dialuna 5 di april, e protocol di interval entre e promer y di dos vacuna contra COVID19 lo cambia na Aruba. E periodo entre e prome y di dos vacuna ta bay cambia di 3 siman, pa entre 3 te cu 6 siman. Esaki ta conta pa tur persona di tur edad cu lo haña e prome vacuna desde april.
A base di conbersacion entre DVG y RIVM di Hulanda y considerando e hecho cu tur esnan riba 60 anja cu a registra a haya 2 shot caba y ta bon protehi a wordo dicidi adapta e periodo entre e prome y di dos aplicacion di e vacuna entre 3 te cu maximo di 6 siman.
Teniendo cuenta cu nos hospital ta yen, e contagionan ta subiendo hopi liher, esnan riba 60 anja cu a registra a haya 2 shot caba y nos ta ricibiendo mas vacuna, Aruba lo bay over na duna e di dos vacuna algun siman mas laat compara cu e 3 siman exacto. Analysis a mustra cu e efectividad di e vacuna di Pfizer ta keda hopi halto si e di dos shot lo wordo duna despues di tres siman, pero prome di 6 siman.
Den comienso di e campaña di vacunacion, DVG a duna prioridad pa vacuna mas lihe posibel e gruponan mas vunerabel di 60+ y tambe personal trahando den cuido. Esaki tabata e motibo pa duna e di dos shot di biaha despues di 3 siman di e prome shot. Mirando e candidad di caso positivo nobo pa dia na Aruba, e gran candidad di caso activo y e presion riba Hospital, a dicidi di haci e maximo esfuerzo pa vacuna mas hende posibel cu e prome shot.
E maneho nobo aki lo zorg pa e programma di vacunacion di Aruba lo ta aun mas efectivo, door di vacuna mas persona 18+ na Aruba, mas lihe cu e prome shot. Cu esaki, DVG por cuminsa pa vacuna tur grupo di meta di 18+, incluiendo e grupo di persona cu no tin un riesgo medico. E ultimo grupo aki di esnan 18+ sin condicion di salud lo hanja afspraak a base di edad mas avanza, biniendo abou por ehempel lo cuminsa cu edad di 50 despues 40 y sigui bin abou den edad.
Nos a dicidi cu nos lo aumenta nos tambe nos capacidad di vacuna pa dia y lo bai habri un otro localidad. Nos lo informa comunidad debidamente di esaki dentro di poco.